پەیاماکورد:خەباتی پارتی لەنێو کوردانی تاراوگە\n13 December 2019 17:37\nلەم قۆناخەی وا تێیداین، کاتێک تیشک دەخەینە سەر سەرقاڵکردنی رۆژەڤی جیهان بە پرسی کوردەوە، چڕبوونەوەی مۆدێلی ئەکتەرە سیاسییە نێودەوڵەتییەکان لەمەڕ چارەسەری ئەم پرسانە و پێگە و بەرپرسیارێتیی کورد لەم پێشهاتانە، پێویستە ئاماژە بە چەند خاڵێکی گرنگ بدرێت.\nرۆڵی گرنگی ئەو کوردانەی لە دەرەوەی وڵاتدا دەژین، یاخود بە ناوەکەیدی، کوردانی تاراوگە لە وەستێندرانی کۆمەڵکوژیی تورکیا لەدژی باشووری رۆژئاوای کوردستان دەبینین. ئەو چالاکییانەی تەواوی ئەوروپا هەڵدەستێنێتە سەر پێ، رێکخستنی کۆبوونەوە و دەستپێشخەریی دیپلۆماسی ئەنجامدەدات و دەتوانێ تورکیا بە هۆی پەیڕەوکردنی ئەو سیاسەتە هێرشکارانەیەوە، تەنیا بهێڵێتەوە.\nلە ساڵانی 70'کاندا دۆخەکە زۆر جیاواز بوو. بەعس بە پشتیوانیی مۆسکۆ بە بۆردومانی ناپاڵم بەسەریاندا، کوردانی ناچارکرد ماڵو حاڵیان جێبهێڵن. ئەوکاتە ژمارەی ئەو کوردانەی لە چالاکی و گردبوونەوەکاندا دەیانویست سەرنجی رای گشتی و جیهان بۆ حاڵی سەدان هەزار کورد رابکێشن، 40-50ی تێپەڕنەدەکرد.\nئێستا تاراوگەی کورد لە مێترۆپۆڵەکانی ئەوروپادا دەتوانێ سەدان هەزار کورد پەلکێشی گۆڕەپانەکان بکات و پێش لە سیاسەتی پووچەڵکردنەوەی دژ بە کوردیش بگرێت. دەکرێ هەوڵ و کۆششی دامەزراوەیی کوردان و پارتە سیاسییەکانی ئەوروپا، لە جێبەجێکارییەکانی زۆرێک لە پارتە دامەزراوەییەکانی کوردستان کاریگەرتر بێت.\nبەتایبەتیش چالاکی و هەماهەنگی و پەیوەندیی کوردانی تاراوگە لەگەڵ پارتە کوردییەکان زۆر گرنگە. ئەو وڵاتەی زۆرترین کوردی تاراوگەی لێن کە نزیکەی 2 ملیۆن کوردی لەخۆگرتووە و بە نیشتمانی دووەمی کورد دادەنرێت، ئەڵمانیایە. بەرێکخراوەیی بوونی کوردەکانی ئەڵمانیا بۆ پارتە سیاسییەکان بووەتە زۆرەملێ. بێگومان کە ئەمە ئەنجامدەدرێت پێویستە سەرنج بدرێتە ئەو لایەنەی کە جووڵەکان پێشێلی یاسا و شیرازەی وڵاتەکە نەکەن.\nئەڵمانیا، کوردەکان و پارتی دیموکراتی کوردستان\nناکارایی نەبینینی رۆڵی کارا لە سیاسەتی دەرەوە لەلایەن ئەڵمانیاوە دوای جەنگی جیهانی دووەم و تەداخول نەکردنی کێشە نێودەوڵەتییەکان، بابەتێکی پەیوەندیدار بوو بە ناچاربوون لەوەی رووبەڕووی مێژووی خۆی ببێتەوە. چونکە لە هەردوو جەنگی جیهان کە لە سەدەی رابردوودا بوون، یان بوونەتە هۆکار، یانیش خۆیان هەڵسوڕێنەری جەنگ بوونە. هەر بۆیە تاوەکو ماوەیەکی کورت لەمەوبەر، زیاتر پێشنیازی ئەوەیان کردووە کە دەرنەکەون.\nبەڵام لەم سەردەمەی ئێستا تێیداین، دەبینین ئەڵمانیا رۆڵی کارا لە سیاسەتی دەرەوە دەبینێت و رۆڵیشی لە چارەسەرکردنی گرفتەکان هەیە کە ئەمە بووەتە زۆرەملێ. چونکە ئەڵمانیا هەتا ئەگەر نەشیەوێت، گرفتەکان دەرگای پێ دەگرن.\nبۆ نموونە ئەڵمانیا وەکو وڵاتیکی ئەندامی ناتۆ، ساڵانێک پشتیوانیی منداڵە لاسارەکەی ناتۆی کرد کە تورکیایە، هەروەها لەڕووی سەربازییەوە هەموو جۆرە توانایەکی بۆ دەستەبەرکرد. تورکیاش ئەو توانایەی بۆ قڕکردنی کورد بەکارهێنا. بەو چەکانە لە کوردانی دا، شار و شارۆچکەکان و لادێکانی بۆردومان کردن، کە لە ئەنجامدا زیاتر لە 1 ملیۆن پەنابەری کورد هانایان بردە بەر دەرگای ئەڵمانیا، کە ئەمە بووە هۆی ئەوەی کێشەی کورد-تورک هاوکات ببێتە کێشەی ئەڵمانیاش.\nپێگەی ئەو کوردانەی لە ئەڵمانیا نیشتەجێبوون\nژمارەی ئەو کوردانەی لە ئەڵمانیا نیشتەجێن، 2 ملیۆنی تێپەڕاندووە. کاتێک پێگەی کوردان هەڵدەسەنگێنین، پێویستە ئەمە بزانین کە هێزی مۆتۆڕیی ئەڵمانیا بە شێوەیەک پێکدەهێنن کە ئەم دۆخە لە وڵاتانی دیکەی ئەوروپا بەمجۆرە نییە.\nبۆ نموونە ئەو بودجەیەی ئەڵمانیا بە تەنیا خاوەنێتی، زیاترە لە بودجەی ئەوروپا. هەروەها ماوەی 5 ساڵە بەسەر یەکەوە لە ریزی پێشەوەی هەناردەی جیهاندایە. هەروەها یەکێکە لەو وڵاتە پێشەنگانەی باشترین هەلومەرجی ژیان پێشکەش بە بیانییانە دەکات کە نیازی نیشتەجێبوونیان لە وڵاتەکەدا هەیە.\nتورکیا هەرلە کۆنەوە زانیویەتی ئەم تایبەتمەندییەی ئەڵمانیا بەکاربهێنێت و پشتیوانیی لە بەڕێکخراوەییبوونی سیاسی، کولتووری و ئابووریی تورکەکانی نیشتەجێی ئەڵمانیای کردووە. رێخۆشکەر بووە بۆ سەرکەوتنی تورکەکان هەم لە تورکیا هەمیش لە ئەڵمانیادا. تورکیا لە پێشکەوتنی ئابووریی خۆی لەم 30 ساڵەی دواییدا قەرزداری تورکەکانی نیشتەجێی ئەڵمانیایە.\nبەڕێکخراوەییبوونی رێکخستنەکانی تێڕوانینی نیشتمانی لە ئەڵمانیا، سەرەتا پارتی سەلامەتی نیشتمانی-MSP و دواتریش ئاکەپە AKP کە لە هەناوی ئەو پارتە دروستبووە، هەردووکیانی پەلکێشی دەسەڵات کرد.\nبەڵام ئەو رێکخراوە کە نزیکەی 350 کۆمەڵە و رێکخراوی مزگەوتەکانی لە سایەی خۆیدا کۆکردووەتەوە، بڕی گەندەڵیی کراوەی لە ساڵانی نێوان 2005-2019 گەیشتە 26 ملیۆن یۆرۆ. ئەو پارەیەی کە دەینێرنە تورکیا بێ حسابە…\nکۆمەڵەکانی دەنیز فەنەری کە لە ئەڵمانیادا چالاکی ئەنجامدەدەن، ئەو ملیۆنان پارەیەی بە ناوی خێرخوازی کۆیانکردەوە بۆ هۆڵدینگەکانی تورکیایان نارد. بەڵام لە ساڵی 2008 لەبەر ئەوەی 41 ملیۆن یۆرۆی کۆکراوە بە شێوەیەکی دور لە مەبەست خەرج کرا، لە فرانکفۆرت سکاڵا تۆمارکرا. ئەو دامەزراوەیە بەوە دەناسرێت کە نێوانی لەگەڵ ئاکپارتی باشە و ئەو پارەیەی بۆ تورکیای دەنێرێت، بێ حسابە.\nئەڵمانیا لە بواری زانستیشەوە هەر لە کۆنەوە خاوەن ژێرخانێکی تۆکمەیە. ئەمریکا و رووسیای سۆڤیەت لە دوای جەنگی جیهانیی دووەمەوە لە سایەی ئەو زانایانەی پەلکێشی وڵاتەکانی خۆیانیان کرد، تەکنەلۆجیا خۆیانیان لە بوارە جۆراوجۆرەکاندا پێشخست. ئەو تەکنەلۆجیایە بۆ یەکەمجار ئەمریکییەکانی گەیاندە سەر رووی مانگ، ئەڵمانەکان پێشیانخست. دوای جەنگی جیهانیی دووەم وێرنر ڤۆن براون کە پەلکێشی ئەمریکا کرا، رۆکێتێکی بەرهەمهێنا کە لە سایەی ئەو رۆکێتەوە مرۆڤایەتی بۆ یەکەمجار پێی لەسەر مانگ دانا. بۆ رووسیای سۆڤیەتیش هەمان شت روویدا. ئەڵمانیا بۆ ئەو کوردانەی لە وڵاتەکەیدا دەژین و داهاتووی کوردستانیش زۆر گرنگە.\nباشە، لەو ئەڵمانیایەی کە ئەو هەموو توانا و ئیمکانیەتەی بەخشیوە، کوردان چی دەکەن؟\nبەڕێکخراوەیی بوونی کورد لە ئەڵمانیا لەگەڵ تورکەکان جیاوازە. چونکە بەر لە هەموو شتێک دەوڵەتێکی وەکو تورکیایان لە پشت نییە. جا ئەو دەوڵەتە بۆ دروستکردنی ئاستەنگ لەبەردەم بە رێکخراوەیی بوونی کوردانی ئەڵمانیا هەموو رێگەیەکی گرتووەبەر.\nسەرەڕای ئەمەش کوردان زۆر شت هەیە لە بوارەکانی دروستکردنی لۆبی لە رەهەندی سیاسی و کولتووری ئەنجامی بدەن. لەم بابەتەدا بەتایبەتی کۆمەڵە و دەزگاکانی نزیک لە پەکەکە سەرکەوتوو بوونە. چونکە پێکهاتەیەک لە پشت ئەوان هەیە کە وەکو دەوڵەت جووڵە دەکات. هەرچەندە ئەوان لەکاتی ئەنجامدانی کارەکانیاندا زۆر جار لە بابەتی دروستکردنی سەرچاوەی دارایی رێگەی زۆرەملی دەگرنەبەر. ئەمە وایکردووە ئەوانیش وەکو کۆمەڵەکانی تێڕوانینی نیشتمانی و دەنیز فەنەری سەیربکرێن.\nپارتی دیموکراتی کوردستان کە خاوەن بێ کێشەترین چانسی بەڕێکخراوەیبوونەیە، ئەم چانسەیان بەکارناهێنێت، یانیش توانای بەکارهێنانی نییە. نزیکەی تەواوی پارتە سیاسییەکانی ئەڵمانیا تێڕوانینی گەرموگوڕیان بۆ پارتی دیموکراستی کوردستان هەیە و هیچ پارتێکی کوردی خاوەن ئەم چانسە نییە. جگە لە دامەزراوە سیاسییەکانی ئەڵمانیا، کۆمپانیا زەبەلاحەکانی وزە کە لە کوردستان وەبەرهێنان دەکەن، گرنگی بە پارتی دیموکراتی کوردستان دەدەن و هەوڵدەدەن پەیوەندییەکانیان لەگەڵیدا بەرەپێشتر ببەن. پارتی دیموکراتی کوردستان دەیتوانی ئەم پەیوەندییانەی بە شێوەیەکی گونجاو بە یاسا و رێساکان بەکاربهێنێت کە کۆمەڵەکانی تێڕوانینی نیشتمانی و دەنیز فەنەری بخاتە تارماییەوە. هیچ نەبێ پارتی دیموکراتی کوردستان دەیتوانی هاوپشتی لەگەڵ ئەو دامەزراوانە دروستبکات کە نزیکن لێیەوە بەڵام ئەمە ناکات و بارتەقای ئەم نەکردنەش بەڕێکخراوەییبوونێکی بچووکی هەیە.\nهەروەها بەرپرسانی پارتی دیموکراتی کوردستان ئەگەر زۆریان لێنەکرێت، تەنانەت لە هیچ ناوەندێکی سیاسی و چالاکییەکدا دەرناکەون. دەکرێ سوود لە جەژنی نەتەوەیی نەورۆز وەربگرێت، دەکرێ ریسێپشنێک لە سەر ئاستی دیپلۆماسی رێک بخات، بەڵام ئەمە ناکات. کارێک لەبارەی کوردانەوە نییە. چالاکیی لۆبیکارانەیان لە نێو دیپلۆماتکارانی ئەڵمانیدا نییە. بە پێچەوانەوە هەمووان بەدوای پارتی دیموکراتی کوردستاندا دەگەڕێن، بەڵام پارتی دیموکراتی کوردستان بەردەوامە لە خۆحەشاردان.\nبیربکەنەوە، ئەوان بە جۆرێک داماو کەوتوون کە نەتوانن چەپکە گوڵێک ببەنە سەر تەرمی حەسەن مەلە کە ئەمەکداری پارتی دیموکراتی کوردستانە، 30 ساڵ لە لوبنان و سووریا، 40 ساڵیش لە ئەڵمانیا خزمەتی ئەو پارتەی کردووە و لە تەمەنی نەوەد و هەندێک ساڵیدا کۆچی دوایی کرد.\nئەڵمانیا سەرۆکی کوردستان، مەسعود بارزانی بە فەرمی داوەت دەکات. هیچ نەبێ پارتی دیموکراتی کوردستان دەتوانێ کوتلەی خۆی بخاتە جووڵە. ئەو کوتلەیە بە لەوحەی ''سەرۆکی کوردستان بەخێربێیت بۆ ئەڵمانیا'' پێشوازی بکات. بەڵام بەداخەوە ئەمەش ناکەن. دامەزراوەکانی وەکو جەماعەتی کورد بەم جۆرە چالاکییانە ئاستەنگ دروست دەکات، زیاد لەوە هەوڵی پێشگرتن لە چالاکییەکانی دەدات.\nلە سەرەتاکانی ساڵانی 90 یەکەم نوێنەرایەتیی دیپلۆماسیی حکوومەتی هەرێمی کوردستان لەلایەن بەشێک لە نیشتمانپەروەرانی باشوور و رۆژئاوا و باکووری کوردستاندا کرایەوە و رادەستی نوێنەرایەتیی یەکێتی و پارتییان کردبوو. رێکخستنەکانی پارتی دیموکراتی کوردستان لە ئەڵمانیا تەنیا لەبەر ئەوەی تەواوی ئیجرائاتەکان لای خۆی نەبوو، شیرازەی کارەکەی دەرهێنا. ئەمە بووە هۆکار بۆ ئەوەی ساڵێک دواتر نوێنەرایەتییەکە دابخرێت.\nگشتپرسیی سەربەخۆیی کوردستان بوێرانەترین هەنگاو بوو لە مێژووی کورددا و وەکو پیرۆزترین چالاکی تێپەڕی. کوردان لە مێژوودا چەند جارێک بوونە دەوڵەت بەڵام یەکەمجار بوو گشتپرسی ئەنجامبدەن و پێشڕەویی ئەم کارەش سەرۆک بارزانی دەیکرد.\nلێرەشدا دەبوو رێکخستنەکانی دەرەوەی پارتی دیموکراتی کوردستان بەتایبەتی رێکخستنەکانی ئەڵمانیا، رۆڵی چالاکانە بگێڕن. کەچی پارتی دیموکراتی کوردستان هیچ چالاکییەکی لەم بوارەدا نەبوو. دەکرا سیمینار و کۆبوونەوە و چالاکیی جۆراوجۆری پەیوەندیدار بە گشتپرسی رێکبخات. بەڵام ئەمەشیان بۆ نەکرا و سەرۆک بارزانییان تەنیا جێهێشت.\nتاکە چالاکی و گردبوونەوەی تایبەت بە گشتپرسی کە جێی تێڕامان بوو، ئەو میتینگە بوو کە کوردانی رۆژئاڤا لە کۆڵن رێکیانخست. لەکاتێکدا دەیان هەزار کوردی رۆژهەڵات، رۆژئاڤا و باکوور بەشدارییان لەو میتینگەدا کرد، تەنیا چەند سەت کوردێکی باشوور بەشداربون تێیدا. پارتی دیموکراتی کوردستان جگە لەو گرنگی و پشتیوانیە سنووردارەی لە کوردستانەوە نیشانیدا، لەڕێی رێکخستنەکانی دەرەوەی وڵاتەوە هیچ پشتیوانییەک پێشکەش نەکرا و پارتی دیموکراتی کوردستان لە ئەڵمانیا دیسانەوە لە سووڕی زستانەدا بوو.\nئیدی کاتی ئەوە هاتووە هەڵوێست لەسەر ئەم بابەتە گرنگانە بکرێت. دەبێ کەموکوڕییەکان ببینن و چارەسەری بکەن. لەوانەیە گرنگیی ئەڵمانیا نەبینن. بەڵام ئەو وڵاتە دوای ئەمریکا بەهێزترین و گرنگترین دووەم وڵاتی جیهانە.\nئەو کوردانەی لەو وڵاتەدا لەبری سوودوەرگرتن لە توانا و ئیمکانیەتەکان و کەشی سیاسیی وڵاتەکە لەسەر گازەرەی پشت لێی پاڵکەوتوون، زەڕەیەک سوودیان بۆ گەلی کورد نییە.\nژمارەی کوردانی باشوور لە ئەڵمانیادا نزیکەی 300 هەزارە. ئەگەر 90٪ی ئەو کوردانە دژی پارتی دیموکراتی کوردستان و حکوومەتەکەی هەڵوێست وەربگرن و دژایەتیی بکەن، ئەوان دەبێ بزانن کە پێویستە لە هۆکاری ئەمە بکۆڵدرێتەوە و چارەسەر بکرێت. لە وڵاتەکانیدیکەی ئەوروپاشدا دۆخەکە لەمە جیاواز نییە. حکوومەتی نوێ لەکاتێکی باشدا دامەزرا و خاوەن پشتیوانیەکی فراوانی نێودەوڵەتیشە. پێویستە کۆنسێپتێک لەسەر کوردانی تاراوگە و بەتایبەتیش لەسەر کوردانی ئەڵمانیا بێتەکایەوە.\nئەو کوردانەی تاراوگە کە رۆژانە خەڵاتی زانستی، وەرزشی و ئەدەبی وەردەگرن، دژی کوردستان نین. پێویستە دەستکەوت بۆ کوردستان دەستبخرێت. حکوومەتێکیش پێشناکەوێت کە کوردانی تاراوگە بەدەستنەهینێت و سەرکەوتنەکانیان نەبینێت و بایەخیان پێنەدات. کوردی تاراوگە لە بارستایی سیاسیدا خۆی سەلماندووە. سەرکەوتنە ئابوورییە پەنهانەکانی ئەو کوردانەش لە چەند ساڵی داهاتوودا دەبێتە بابەتی زۆر بایەخداری رۆژەڤ.\nئەوەی کە نابێت لەبیربکرێ؛ بە بێ بوونی جووەکانی تاراوگە، دەوڵەتی ئیسرائیل هەرگیز ناتوانێ پارێزگاری لە وجوودی خۆی بکات. لەبەر ئەوەی چارەنووسی کوردانیش لە چارەنووسی ئیسرائیل دەچێت، پێویستە کوردانی تاراوگە بەدەستبهێنێت.\nپێویستە چی زووە حکوومەتی نوێ هەڵوەستە لەسەر ئەم بابەتە بکات.\nرۆژهات ئامەدی کورد کوردستان تورکیا


شارەزایانی كەشناسی پێشبینی ئەوە دەكەن هاو كات لەگەڵ بارانبارینی بەلێزمەدا، پلەی گەرمی لە زۆربەی شارەكانی عێراق ڕوو لە دابەزین بكات و كەشوهەوای عێراق لەڕۆژانی داهاتوودا گۆڕانكاری بەخۆیەوە ببینێت.\nنایەل ئەلعەلی شارەزای كەشناسی عێراقی لە لاپەڕەی تایبەتی خۆی لە فەیسبوك لە نووسینێكدا كە (ناس كورد) بەدواداچوونی بۆ كردووە، بڵاوی كردۆتەوە "كەشوهەوای ئەمڕۆ (هەینی) بارانی بەلێزمە و مامناوەند و هەورە تریقشە بەخۆوە دەبینێت لە بەشێكی زۆری ناوچەكانی هەرێمی كوردستان و ناوەڕاستی عێراق، و شەپۆلەكە بەردەوامی دەبێت تا ڕۆژی شەممەی داهاتوو".\nبەوتەی ئەو شارەزایەی كەشناسی، پاڵەپەستۆیەكی نزم و هەوایەكی سارد ڕوو لە ناوچەكانی هەرێمی كوردستان دەكات، و لە ئێوارەی یەكشەممەوە بارانێكی بەلێزمە دەبارێت و تا ئێوارەی دووشەممەی داهاتوو بەردەوام دەبێت، پلەكانی گەرما زیاتر دادەبەزێت و بەرزترین پلە 14، و نزمترینیان 6 پلە دەبێت و ئاراستەی با هێواش و مامناوەند دەبێت، بەڵام خێراییەكەی بەهێز دەبێت لەگەڵ دەستپێكردنەوەی شەپۆلی بارانەكە.\nنایەل ئەلعەلی روونیدەكاتەوە، ناوچەكانی ناوەڕاست و باشوری عێراق كەشو هەوا تێیدا جێگیرە، و پلەكانی گەرما لە شارەكانی ناوەڕاست لە نێوان 20 بۆ 28 پلە دەبێت و لە باشور 29 بۆ 32 پلە دەبێت، و لە ڕۆژئاوای عێراق 18 بۆ 24 پلە دەبێت.\nبومەلەرزەیەکی بەهێز هەڵەبجە و شارەزوری لەرزاند\n2019.05.11 - 13:56\nترەمپ ژمارەکەى داناوە و چاوەڕێى تەلەفۆنى ئێرانییەکان دەکات\n2019.05.11 - 13:24\nواتساپ لەسەر ئەم جۆرە مۆبایلانە لەكاردەكەوێت\n2019.05.11 - 09:39


کۆمسیۆن لەرێگای دوو لیژنەوە چاودێری بانگەشەی ھەڵبژاردن دەکات – Standard Kurd\nکۆمسیۆن لەرێگای دوو لیژنەوە چاودێری بانگەشەی ھەڵبژاردن دەکات\nلەلایەن ستاندار Posted on نیسان 16, 2018 990 جار بینراوە 0 سەرنج\nکۆمسیۆنی باڵای سەربەخۆی ھەڵبژاردنەکانی عێراق رایدەگەیەنێت لە رێگای دوو لیژنەوە چاودێری بانگەشەی ھەڵبژاردنەکان دەکەن.\nعەلی قادر بەرپرسی ئۆفیسی ھەولێری کۆمیسیۆن ئاماژەی بەوەشکرد لە ڕێگەی دوو لیژنەوە چاودێریی پرۆسەی بانگەشەی ھەڵبژاردن دەکەن، کە لیژنەیەکیان تایبەت بە قەوارەکان و لیژنەکەی دیکە چاودێری دەزگا ڕاگەیاندنەکان دەکات، “ئەو لیژنانە سەرپێچییەکان تۆماردەکەن بۆ ئەنجوومەنی کۆمسیارانی بەرزدەکەنەوە”.\nوتیشی “لیست و دەزگا میدیاییەکان بە گوێرەی سەرپێچییەکە سەرەتا ئاگادار دەکرێنەوە، لە ئەگەری بەردەوامبوونیشیان لەسەر سەرپێچییەکە، ئەوکات سزا دەدرێن”.\nبەرپرسی ئۆفیسی ھەولێری کۆمیسیۆنی باڵای سەربەخۆی ھەڵبژاردنەکانی عێراق باسی لەوەشکرد بنکەی تایبەتی دەنگدان بۆ ئاوارەکان لە کەمپ و شارەکان دەکرێنەوە.\nبڵاوکراوەی پێشووگەمەی جیۆپۆلیتیك و وزە لە لەگەنەی دەریای سپی ناوەڕاستدا\nبڵاوکراوەی نوێترستاندەر ناوی ئەو حزبانە بڵاودەکاتەوە کە تاوەکو ئێستا مانگانەیان لە پارتی وەردەگرن


کاسبكارانی هەڵەبجە نیگەرانن لەوەی مۆڵەتی هێنانی شتومەکیان پێنادرێت – کوردی – RojNews.News\n18/04/2020 - 11:46:17 pm\nسێشەممە, 31 مار 2020 – 13:59 ڕۆژنیوز – هەڵەبجە\nبەهۆی بڵاوبوونەوەی ڤایرۆسی كۆرۆناوە حكومەتی هەرێم قەدەغەی هاتووچۆی ڕاگەیاندووە، بەڵام ڕێگا بە بازرگانان و کاسپکاران دەدرێت، کە پێویستی ڕۆژانە و خواردەمەنی بۆ هاوڵاتیان دابینبکەن، بەڵام بەشێک لە کاسبکارانی هەڵەبجە نیگەرانن لە زۆری ڕۆتین لە مامەڵەی ڕێگەپێداندا.\nتاریق تۆفیق، كاسبكارێكی پارێزگای هەڵەبجەیە بۆ ڕۆژنیوز وتی: وەك كاسبكارانی هەڵەبجە سێ ڕۆژە دەستی دەستیمان پێدەكەن بۆ پێدانی مۆڵەتێك بۆ هێنانی خواردەمەنی لەسلێمانیەوە بۆ هەڵەبجە، دەچینە قائیمقامیەت دەڵێن بڕۆن بۆ ژووری بازرگانی، ئێمە لەم بەینەدا گیرمانخواردووە، لەكاتێكدا ژووری بازرگانی سلێمانی تەنها لەڕێگەی ئۆنلاینەوە مۆڵەتەكەت دەدەن بە خەڵک.\nوتیشی: بەهۆی زۆری ڕۆتینەوە ناڕەحەتیانكردوین، بووەتە هۆی ئەوەی نرخیش لە بازاڕدا بەرزبێتەوە، بۆنمونە فەردەیەك ئارد شەش هەزار چووەتە سەر نرخەکەی، برنج سێ هەزار چووەتە سەر نرخەکەی.\nپێشەوا ئەحمەد، سەرۆكی ژووری بازرگانی و پیشەسازی هەڵەبجە هۆکاری دواکەوتنی مامەڵەی ڕێگەپێدانەکانی بۆ ڕۆژنیوز ئاشکراکرد و وتی: ئەوانەی مۆڵەتی ڕێگە پێدانەكانیان دوادەكەوێت، هۆکاری ئەوەیە حكومەتی هەرێم ڕۆژانە ڕێنمایی نوێ دەردەكات بۆ خۆپارێزییەكان لەڤایرۆسی كۆرۆنا، ئەوەش وادەكات مۆڵەتی ڕێگەدانەكان دوابكەوێت.\nهەروەها وتی: یەكێك لەكارە گرنگەكان ئێمە ئەوەیە هەوڵبدەین بەریەكەوتنەكان كەمبكەینەوە، لەپێناو ئەوەدا هاتووین تەوازنێكمان دروستكردوە بۆ ئەو پێداویستیانەی بۆ ژیانی ڕۆژانەی هاوڵاتیان پێویستە، مامەڵەی ئێمە وەك ژووری بازرگانی زیاتر لەگەڵ بازرگاناندایە، ئەوانەی پێناسەی ئێمەیان هەیەو ئەندامن لامان هەموو ئاسانكارییەكیان بۆ دەكەین بۆ هێنانی شتومەك.\nوتيشى: هەندێك كەس هەن خاوەنی پێناسی ژوری بازرگانیش نین، مەرجەكانی بازرگانیان تێدا نییە هاوكاریمانكردوون، هەوڵمانداوە كەمترین كێشەو هاتووچۆ دروستبێت، كێشەكانیان بۆ چارەسەر دەكەین، ئەوەش گلەیی لای هاوڵاتیان دروست دەكات.


“كاتی چاكسازی ڕاستەقینەیە”وەبەرهێنەران: كابینەی نوێ واتای جەژن و خۆشگوزەرانی بۆ خەڵك بگەڕێنێتەوە – تۆڕی میدیایی خەڵک\n“كاتی چاكسازی ڕاستەقینەیە”\nوەبەرهێنەران: كابینەی نوێ واتای جەژن و خۆشگوزەرانی بۆ خەڵك بگەڕێنێتەوە\nدهۆك.. ئاگر لە بازاڕی ئۆرزدی كەوتەوە\n“كۆریای باشوور بە بڕی 300 هەزار دۆلار هاوكاری ئاوارەكانی هەرێم دەكات”\nپارێزگای هەولێر؛لە بارەی دابەشكردنی نەوتی سپی دڵنیایی دەداتە هاووڵاتیان\nدەیانی تریش برینداربوون\nرۆیتەرز: دوو خۆپیشاندەر لە بەغدا كوژران\nپۆمپیۆ: بیر لەوەشاندنی گورز لە بنكە ئەتۆمییەكانی ئێران دەكەینەوە\nجێگرێك بۆ فەرماندەی فەیلەقی قودسی ئێرانی دەستنیشان دەكرێت\nترەمپ: ڕێككەوتنی بازرگانی ئەمریكا و چین سەركەوتنێكی گەورەیە\nگرێبەستی مامۆستایان بۆ ئەمساڵ نوێ دەكرێتەوە\nسبەینێ مووچەی چوار شوێن دابەش دەكرێت\nقسەكانی ترەمپ بەهای دۆلار لە عیراق و هەرێم بەرزدەكاتەوە\n2019/08/10 - 8:00 PM\nوتەبێژی یەكێتی وەبەرهێنەرانی كوردستان ڕایدەگەیەنێت، ئەم جەژنە لە چاو ساڵانی ڕابردوو جیاواز دەردەكەوێت بەهۆی هێواش توانەوەی بەستەڵەكی قەیرانی دارایی و هاووڵاتیان دڵخۆشترن لە جەژنەكانی چەند ساڵی پێشوو، دەشڵێت: “ئومێدێكی زۆمان هەیە لەداوی جەژن هیمەتی كابینەی نوێی حكومەت لە بواری چاكسازی بگاتە ئەو ئاستەی خۆشگوزەرانی بۆ هاووڵاتیان بگەڕێتەوە”.\nیاسین مەحمود، وتەبێژی یەكێتی وەبەرهێنەرانی كوردستان لە لێدوانێكیدا بۆ (خەڵك) ڕایگەیاند، لەگەڵ هاتنەوەی جەژنی پیرۆزی قوربان، پیرۆزبایی لە خانەوادەی سەربەزی شەهیدان و گەلی كوردستان و عیراق و جیهان دەكەین، هەست بەوە دەكەین ئەم جەژنە بەهۆی هێواش توانەوەی بەستەڵەكی قەیرانی دارایی هاووڵاتیان دڵخۆشترن لە جەژنەكانی چەند ساڵی پێشوو.\nوتیشی، “ئێمە لە وەبەرهێنەران پەیاممان بۆ حكومەت و وەزارەتەكانی پەیوەندیدار ئەوەیە، كە كاتی ئەوە هاتووە چاكسازی ڕاستەقینە بێتە كایەوە و ئەو چاكسازیەی ماوەیەكە حكومەت كاری لەسەر دەكات ئومێدێكی زۆر لەسەر دەستی ئەم كابینەیە دروست بووە بەوەی چاكسازی تەواو بكات و خۆشگوزەرانی بۆ هاووڵاتیان بگێرێتەوە”.\nڕاشیگەیاند، ئەگەر بەهاكانی واقیعی بۆ كەرتی تایبەت بگەڕێتەوە، وەك ئەوەی لە هەموو دونیادا هەیە ئەوا بێگومان بار و گوزەرانی هاووڵاتیان باشتر دەبێت، چونكە ئەوەی ئێستا خەڵكی لەم هەرێمە چاوەڕێی دەكات چارەسەركردنی بێكارییە.\nئاماژەی بۆ ئەوەشكرد، ئەو بێكاریەی لەهەرێم دروستبووە و زیادبوونی بەو ڕێژەیە پێویستە كۆتایی پێ بهێنرێت، چونكە زۆرن ئەو هاووڵاتیانەی بەهۆی قەیرانەكانەوە بێكار بوون، ڕاستە كەمێك كێشەی مووچە چارەسەر بووە، بەڵام بێكاری زۆر زۆر بووە.\nئاشكراشیكرد، ئومێدێكی مەزن و گەورەمان هەیە، كە لە دوای جەژنەوە هیمەتی كابینەی نوێی حكومەتی هەرێمی كوردستان بگاتە ئەو ئاستەی بە تەواوی واتاكانی جەژن و خۆشگوزەرانی و خزمەتگوزاری بۆ خەڵكی بگەڕێتەوە.\nمەلا یاسین داوای لە وەبەرهێنەرانەكان كرد ، دەستی هاوكاری بۆ ئەو كەسانە درێژ بكەن، وەك چۆن ساڵانی پێشوو بەشێكی زۆر لە وەبەرهێنەران پشكی شێران هەبووە لە دابین كردنی هاوكاریبەردەوام و پێدایستی جەژن بۆ هەژران وكەمدەرامەتەكانی هەرێمەكەمان ، لێرەوە ئەوەش دەڵێن ڕاستە هەندێك كێشەی مووچە چارەسەر بووە بەڵام ماون ئەوانەی پێویستیان بە هاوكاری وەبەرهێنەران هەیە بۆیە وەك چۆن ڕووی بەبەرهێنەران سوور بوون لە هاوكاری ئاواش بەردەوام بن لەگەڵ بێ دەرامەتەكان تا ئەو كاتەی ژیانێكی شایستەیان بۆ دەرەخسێنرێت .\nجەژنی قوربانیەكێتی وەبەرهێنەرانی كوردستان\nزەریف: ئەمریكامان لە دیبلۆماسیەتدا تێكشكاند\nیاسین مەحمود: لەسەر پێشنیاری فارق مەلا مستەفا یەكێتی وەبەرهێنەرانی كوردستان كۆنگرە دەبەستێت\n“داوای لێپرسینەوە لەو وەبەرهێنەرانە دەکرێت، کە پارەی خەڵكیان خواردووە”\n2020/01/20 - 1:41 PM\nهاتوچۆی سلێمانی ڕایگەیاند، ڕوداوێكی پێكدادان لەچوارڕیانی زانكۆی جیھان، لەنێوان ئۆتۆمبێلێكی تایبەت لەجۆری لێگززو ئۆتۆمبێلێكی كرێ تەكسی كرۆلادا ڕوویدا.\nهاتوچۆی سلێمانی لە ڕاگەیەندراوەكەدا ڕونیكردووەتەوە، زیانی گیانی لە ڕووداوەكە كەوتووەتەوە، بەڵام هیچ زیانێكی گیانی نەبووە.\nڕووداوەكەی ئەمڕۆ لەكاتێكدایە دوێنێ بەهۆی ڕووداوێكی هاتوچۆوە لە نێوان سلێمانی و دەربەندیخاندا كەسێك گیانی لەدەستدا و 11 كەسی دیكەش برینداربوون.\n2020/01/20 - 9:02 AM\nبڕیارە ئەمڕۆ دوو شەممە، مووچەی مانگی 10ی چوار شوێن دابەش بكرێت.\nبەپێی خشتەیەك، كە وەزارەتی دارایی بڵاویكردۆتەوە، ئەمڕۆ مووچەی هەریەك لە ئەنجوومەنی دادوەری، كەمئەندامان، وەزارەتی كار و كاروباری كۆمەڵایەتی و وەزارەتی داد دابەش دەكرێت.\n2020/01/19 - 8:03 PM\nسەرەڕای بڕیاری حكومەتی هەرێم بۆ بە هەمیشەیی كردنی مامۆستایانی گرێبەست، بەڵام تا ئێستا بڕیارەكە نەگەیشتۆتە پەروەردەكان و بەوهۆیەوە گرێبەستی مامۆستایان نوێ دەكرێتەوە.\nبەپێی بەدواداچوونێكی (خەڵك) لە مانگی 11ی ساڵی ڕابردووەوە ئەنجوومەنی وەزیرانی هەرێم لە كۆبوونەوەی ئاسایی خۆیدا لە 6-11-2019 بڕیاری بە هەمیشەیی كردنی مامۆستایانی گرێبەستی داوە و بڕیار بوو لە 1-1-2020ەوە بكەوێتە بواری جێبەجێ كردنەوە، بەڵام تا ئێستا ئەوە نەبۆتە بڕیاری فەرمی بۆ پەروەردەكان.\nهەر بەپێی بەدواداچوونەكان، زۆربەی بەڕێوەبەرایەتییەكانی پەروەردە داوایان لە مامۆستایانی گرێبەست كردووە، كە بەهۆی ئەوەی تا ئێستا هیچ بڕیارێكیان بۆ نەهاتووە سەبارەت بە هەمیشەیی كردنیان، بۆیە گرێبەستەكانیان نوێ بكەنەوە.\nلای خۆیەوە، بەڕێوەبەرایەتی پەروەردەی ڕانیە هەفتەی ڕابردوو لە ڕاگەیەنراوێكدا ئاماژەی بەوەكردبوو، كە مامۆستایانی گرێبەست سەردانی بەشی یاسا بکەن بەمەبەستی نوێ کردنەوەی گرێبەستەکانیان، کە مەرجە نوێ بکریتەوە تەنانەت ئەگەر بشکرێن بە فەرمی بۆ ئەو مەبەستە مامۆستای گرێبەست خۆی ئامادەبێت و ناسنامە و کۆپییەک لە ناسنامەکەی پێ بێت.\nهاوكات، سۆران عومەر، بەڕێوەبەری گشتی پەروەردەی هەڵەبجە بە (خەڵك)ی ڕاگەیاند، بڕیاری بە هەمیشەیی كردنی گڕێبەستەكان، كە لە لایەن ئەنجوومەنی وەزیرانەوە بڕیاری لەسەر دراوە، وەك خۆی جێبەجێ دەكرێت.\nجۆری جێگربوونی کۆرپە لە نێو منداڵداندا چۆنە و کامیان باشترینە؟ ئایا دەکرێت بگۆڕدرێت؟\nبەم گیراوەیە ئەو چەوریە بتوێنەرەوە کە خۆی نادات بە دەستەوە\nلیڤەرپوڵ لەسەرجەم یانەکانی خولی ئینگلتەرای بردۆتەوە تەنها یەک یانە نەبێت\nکورتەی یاریی نێوان (لۆریان ٠ – ١ پاریس سانت جێرمان)\n(ڤیدیۆ) کاتێک ئەستێرەکانی تۆپی دەبنە پاڵەوانی پڕۆگرامی پێ کامێرای شاراوە\nدوای دوو گۆڵەکەی سڤیلیە، لە ژووری جلگۆڕینەکانی ڕیاڵ بەم شێوەیە پێشوازی لە کاسیمێرۆ کرا\n(ڤیدیۆ) هاندەرێکی نیوکاسڵ بەهۆی ئاهەنگێڕانی یاریزانانی یانەکەیەوە ئازاری پێدەگات !\n(دڵی داپیرەی میهرەبان) نەنکی دۆناڵد سیرۆنی دوای شکستی کوڕەزاکەی دێتە ناو حەلەبە و ماچی ڕکابەرەکەشی دەکات\nیوڤانتۆس بە دوو گۆڵی کریستیانۆ بردنەوەی بەرامبەر پارما تۆمار کرد\nخەڵك – بەشی هەواڵ وتەبێژی بەرگری شارستانی دهۆك ڕایدەگەیەنێت، ئاگرێكی گەورە لە بازاڕی قوماشی دهۆك لەنزیك سینەما نەورۆز كەوتووەتەوە. بێوار...\nخەڵك – بەشی هەواڵ كۆشكی سپی بەرنامەی كۆبوونەوەكانی سەرۆكی ویلایەتە یەكگرتووەكانی ئەمریكای لە داڤۆس بڵاوكردەوە و بەپێی بەرنامەكە لەگەڵ ژمارەیەك...\nخەڵك – بەشی هەواڵ وەزیری ناوخۆی حكومەتی هەرێم ئاشكرایدەكات:”كۆریای باشوور بەبڕی 300 هەزار دۆلار هاوكاریی پێشكەشی ئاوارەكانی هەرێم دەكات”. ڕێبەر...


جارێكی دیكه له زانكۆی جیهان سه‌ركه‌وت ڕه‌سوڵ شیعری خوێنده‌وه | Dr. Nawzad Bajger\nجارێكی دیكه له زانكۆی جیهان سه‌ركه‌وت ڕه‌سوڵ شیعری خوێنده‌وه\nله درێژه‌ی چالاكییه ڕۆشنبیرییه‌كانی حه‌فته‌ی ڕۆشنبیری زانكۆی جیهان – هه‌ولێر ، كه ده‌سپێكی كردنه‌وه‌ی پێشانگای دووه‌می كتێبی زانكۆی جیهان بوو ، له رۆژی سێیه‌م دا شاعیری دیاری كورد سه‌ركه‌وت ڕه‌سول كاتژمێر ١١؛٣٠ ی رۆژی ٢٨-٣-٢٠١٧ چه‌پكێك شیعری پاراوی خوێندوه .\nسه‌ره‌تای كۆڕه‌شیعرییه‌كه د.محمد خدر مولود له كورته هه‌ڵسه‌نگاندنێك دا كه‌سایه‌تی شاعیرو سیماو تایبه‌تمه‌ندییه‌تی شیعره‌كانی شاعیری كه ده‌نگی نه‌وه‌ی دووه‌می دوای گۆران و دوای په‌شێوه شرۆڤه‌كرد .\nپاش خوێندنه‌وه‌ی چه‌ند ده‌قێكی شیعریش له نێو كۆنتاكی گیانی هه‌واداران و مۆسیقا ژه‌نینی هونه‌مه‌ندی لاو ئاری محمد و میوانی شیعره‌كانی سه‌ركه‌وت ڕه‌سوڵی شاعیر چه‌ند دانه‌یه‌ك له دیوانه شیعری پاییزه یادی به واژۆی خۆی له‌سه‌ر مێزی شاعیر كرده دیاری خوێنه‌رانی .


"لە نەخۆشخانە تەنیا ئۆكسجین و كانونە هەیە"رۆژانە پێنج هەزار كەس لە كەركوك پشكنینی ڤایرۆسی كۆرۆنا دەكەن\nتوشبووانی ڤایرۆسی كۆرۆنا و كەسوكارییان گلەیی دەكەن لە نەبونی دەرمانی پێویست لەناو نەخۆشخانەكاندا تایبەت بۆ هەڵگرانی ڤایرۆسی كۆرۆنا، لەكاتێدایە ژمارەی توشبووان لە بەرزبونەوەدایە.\nلە پارێزگای كەركوك رۆژانە پێنج هەزار پشكنینی كۆرۆنا بۆ هاوڵاتیان ئەنجامدەدرێت و ژمارەی توشبووانی لە نێوان 200 بۆ 500 كەسە بۆ هەر رۆژێك، ئەو ئامارە هاوكاتە لەگەڵ نیگەرانی بەشێك لە هاوڵاتیان لە نەبونی ئەو دەرمانانەی بە توشبووان دەدرێت، بەڵام بەگشتی دەستخۆشییان هەیە بۆ ماندوبونی پزیشكان و كارمەندانی تەندروستی.\nهۆگر سەلیم، نۆ رۆژ لە نەخۆشخانەی كۆماری كەركوك مایەوە كە تایبەت كراوە بە توشبووانی ڤایرۆسی كۆرۆنا، بەهۆی ئەوەی باوكی هەڵگری ڤایرۆسەكە بوو. "دەرمان و پێداویستی پزیشكی نەبوو، تەنیا ئۆكسجین و كانونە هەیە، ئەگەر دەرمانێكمان پێویست بوایە دەبوو لە دەرەوەی نەخۆشخانە بیكڕین... داوادەكەم حكومەت ئاوەڕێك لە كەرتی تەندروستی بداتەوە"، هۆگر وایوت.\nفەخرەدین سەعد، كە لەو نەخۆشخانەیە بۆ چەند رۆژێك مایەوە و هەڵگری ڤایرۆسەكە بوو، وتی "پزیشک و پەرستارەکان بە دڵسۆزییەوە شەو و رۆژ کار دەکەن، راستە كێشەی کەمی دەرمان و نەبونی هەندێك چارەسەر هەیە، ئەوەش هۆكارەكەی حكومەتە، نەك پزیشك".\nكه‌ركوك، ته‌مموزی 2020، كارگه‌ی به‌رهه‌مهێنان و پڕكردنه‌وه‌ی بوتڵی ئۆكسجین له كۆمپانیای نه‌وتی باكور فۆتۆ: راگه‌یاندنی ئیداره‌ی كه‌ركوك\n"دەمەوێت بڵێم کەرکوك بەراورد بە نەخۆشخانەكانی هەولێر و سلێمانی باشتر دەردەكەوێت، چونكە چەندین خزمی خۆم هەڵگری فایرۆسەکە بون هاتونەتە ئێرە چاودێری بكرێن، لێرە ژمارەی مردنیش كەمترە"، فەخرەدین بەو شێوەیە وەسفی دۆخی تەندروستی كەركوكی كرد.\nبەپێی ئاماری وەزارەتی تەندروستی عیراق، لە سەرەتای سەرهەڵدانی ڤایرۆسەكەوە تا یەكی كانونی دووەم، 24 هەزار و 54 كەس لە كەركوك توشی كۆرۆنا بون، 18 هەزار و 123 ڤایرۆسەكەیان تێپەڕاندووە، 730 كەس مردون و پێنج هەزار و 201 كەس لەژێر چاودێریدان.\nدەمەوێت بڵێم کەرکوك بەراورد بە نەخۆشخانەكانی هەولێر و سلێمانی باشتر دەردەكەوێت\nبەراورد بە دوو مانگی رابردوو توشبون بە ڤایرۆسەكە لە هەڵكشاندایە و رۆژانە 200 تا 500 حاڵەتی نوێ رادەگەیەنرێت. لەكاتێكدا پێشتر نیوەی ئەو ژمارەیە بوو.\nنەبیل حەمدی، كە دوو مانگە لە پۆستی بەڕێوەبەری فەرمانگەی تەندروستی کەرکوک دەستبەكاربووە، بە (كەركوك ناو)ی وت "هۆکاری بەرزبونەوەی ژمارەی توشبووان لە کەرکوک بۆ ئەوە دەگەڕێتەوە كە پشکنینی زیاتر بۆ کۆرۆنا دەكرێت".\nئەو وتی "پێشتر رۆژانە 800 بۆ هەزار پشکنینمان بۆ هاوڵاتیان دەكرد، بەڵام پاش گەیشتنی ئامێری پێشکەوتوو لەلایەن وەزارەتی تەندروستی عیراقەوە ئێستا رۆژانە نزیکەی پێنج هەزار پشکنین ئەنجام دەدەین".\nرۆژانە لە نێوان پێنج بۆ 10 كەس لە كەركوك بەهۆی كۆرۆناوە گیانلەدەستدەدەن.\nنەبیل وتی "هەموو ئامادەکارییەکمان کردووە بۆ ئەوەی لەم وەرزەدا کە بە وەرزی تەشەنەکردنی زیاتری ڤایرۆسەکە ناسراوە، بتوانین دۆخی تەندروستی لەژێر كۆنترۆڵدا بهێڵینەوە".\nوتیشی "نزیکەی 700 ئۆکسجینمان ئامادەکردووە و دەیان پزیشک و پەرستار سەرقاڵی چارەسەر و چاودێرکردنی نەخۆش و توشبوانی کۆرۆنانن".\nشه‌وێكی بێ ئۆكسجین


Monday, 06.24.2019, 11:14\nجێگای سەرسوڕمانە دوای ئەوەی گروپی تاڵانی سوتەمەنی لە ماوەی ڕابردوو ئاشکرابوو، کە سەری مارە گەورەکانی ئەو گروپە: بارزان قەساب و ھێرشە ڕەش و نقیب ھەڵمەت لەگەڵ زیاتر لە دە ئەفسەری دیکە، لە ناو ئەو باندە ئاشکرا بوو، کە بازرگانی بە نەوت و سووتەمەنییەوە دەکەن، هەمووشیان سەر بە دەزگای ئاسایشی پارتیی بوون، گوایە زۆربەیان تا ئێستا لە زینداندان و بەقەولی بارزان قەساب سوڵحیان بۆ نەکراوە ، بەڵام بارزان قەساب لە یەکەم ساتی گرتنییەوە، هەڵهات رایکردە دەرەوەی وڵات، چووە ئەلمانیا.\nبەشی زۆی دزینی سامانی ووڵات نەوت و بەنزین لە ماوەی ڕابردوودا کە بە چەندین ملیون دۆلار ھەژمار دەکرێت لەسەر دەستی ئەمانە ئاشکرابوو، ئەم بابەتە بەشێیوەک گەورەبوە تا ئیستاش ماڵی نەوزاد ھادی بەشکۆی شکاوە ماونەتەوە لە ھەولێر، چونکە پاش ھەڵھاتنی بارزان بۆ وڵاتی ئەڵمانیا کە سەرەتا هەرەشەی کردبوو ئەگەر ئازارم بدەن زۆر نهینی ئاسایش و پارتی ئاشکرا دەکەم، بۆیە پاراستن لەپای ئەوە چەند روژیک نەوزاد هادییان خستە ژیر چاودیری و لە خانویەکی تایبەتدا دەستبەسەریان کرد، بەڵام جارناجاریک دەیانبردەوە پاریزگا تا دۆسیەکە ئاشکرا نەبیت، دواتر جورە ریکەوتنێکی سەیر و گالتەجاریان لەگەڵدا کرد، مەگەر لە هەگبە و عەقلی مالی مەلامستەفا دا رێکەوتنی وا بکری، گەرنا لەمیژوی هیج دەسەڵاتێکدا کاری وا نەکراوە، ئەویش گەڕانەوەی پارە دزراوەکەیە، بۆ خۆیان، نەک بۆ حکومەت، بەمە ماڵی مەلامستەفا پەیمانیان پێدا کە لێی خۆشبن.\nلە نێوەند ئەم راسپاردەیەدا ھەریەکە لە (نەوزاد ھادی)، (سەید کاکە) و (دکتۆر پیرۆت) پێی هەڵسان.\nسوڵحەکە بۆ ئەوەش بوو، کە ئەگەر بارزان قەساب گەڕایەوە، دەستی لێوەرنادەن و ناشیگرن، بۆ ئەمەیش بارزان لەسەر ھێلی تەلەفۆن چەند جارێک دوو پاتی کردەوە، ئەگەر بگەڕێیتەوە بگیریت ئەوا خۆی دەکوژێت، بەڵام ئەگەر نەگیرێت و لە دەوامی ئاسایی خۆی بهێڵن بمێنێتەوە، تا ماوەیەک قسەوقسەڵۆکی لەسەر نامێیت، ئەوا ئەو کاتە خۆی خانەنشین دەکات و سەرجەم ئەو پارانەی وەریگرتووە دەی گەڕێنێیتەوە. شایانی باسە بنەماڵەی بارزانی بەمە ڕازیی بوو و نەوزاد ھادی یەکەم وەجبە 700 دەفتەر دولار دەداتە بنەماڵەی بارزانی و بەمەش گەڕانەوەی بارزان مسۆگەردەبێیت، بە دوایدا بەرزان قەساب بە ئاشکرا لە ڕێگەی فرۆکەخانەی ھەولێرەوە لە ئەڵمانیاوە گەڕایەوە بۆ ھەولێر.\nبارزان جیا لەوەی کاری قاچاخچێتی بە سوتەمەنی، چەندین سیناریۆی قێزەونی بەکار ھێناوە بۆ خۆ دەوڵەمەندکردن، وەک: بازرگانی چەک و تەقەمەنی لەگەڵ حەشدی شەعبی و داعش وگرتنی ئەوکەسانەی دەوڵەمەندن لە ھەولێر، ئەویش بە دروست کردنی سیناریۆ گوایە قسەیان بە پارتی و بنەماڵەی بارزانی داوە، پاشان لەڕێگەی دەڵالەکانیان سوڵحی چەند دەفتەری لەگەڵدا کردوون، بەریان داون.\nبارزان قەساب ھەر بەوەش نەوەستاوە بەناوی چارەسەر کردنی کێشەی کۆمەڵایەتی بە پارە سوڵحی عەشایری بۆ ئەو کەسانە دەکات، هەروەها بە پارەی زۆر کێشەی عەشائیری و کوشتنی ئەندامانی خیزانی بنەمالەکان چارەسەر دەکات و دەکەوێتە نێوانیانەوە، ھەروەھا جگە لەوانەش لەڕێگای عەقارات و دەڵاڵەکانی پشت سەیتەرەی ھەولێر چەندین دۆنم زەوی داگیر کردووە و سیمی بۆ کردووە، پاشان ھەیکەلی خانووی بۆ دروست کردووە و لە ڕێگای نەوزاد ھادی و محافەزەوە بیری لێداوە و بە پارەیەکی زۆر فرۆشتویەتیەوە، بەم شێوەیە چەندین کێڵگەی فرۆشتووە بە ھاوڵاتیان و بەرپرسان.\nئەم پیاوە سوک و ترسنۆکە هەموو ئەو کارانەی کە لە رابردوودا کردوویەتی، ئیستا وەک شیرە بەفرینە تواوەتەوە و لەماوەی رابردوودا وەک لە نێو ئاسایش خودی پیاوەکانی مەسرور بڵاویان کرددوتەوە، کە چۆتە لای مەسرور و پاراوەتەوە، گریاوە، پیاوەکانی مەسرور باس لەوە دەکەن پڕی داوەتە دەستی مەسرور تا ماچی بکات و لێی خۆشبن و بگەریتەوە سەرکارەکەی، لەوە زیاتر ئابڕوی نەبرێت، هەروەها ئەوەی بۆ مەسرور درکاندووە، کە ئەو خۆی و بنەماڵەکەی لە سەر پارتی توشی دەیان کیشە و دوژمنکاری بۆتەوە، بەپێی ئەو گوتەیەی لە نێو ئاسایشدا بڵاوکراوەتەوە، مەسرور لێی خۆش بووە و رەنگبیت بۆ ماوەیەک بکرێتەوە بەڕێوەبەری ئاسایش و بە دوایدا بە بیانویەک لە رووداوێکدا فتی بکەن.\nئەوەی ماوە بڵێن دوای ئەو بەزمەی لە نەوزاد هادی لە ئەوروپا کرا و ئاشکرابوونی ئەو دزییە گەورەیەی بارزان قەساب و هێرشە رەش لە نەوتی کوران ئەو بنەماڵەیە ئابروی سیاسی و بنەماڵەیان چووە، زۆر گورانکاری بەسەرداهاتوە و لە نێو خەڵکی هەولێر زۆر قیزەوەنبونە، سەرەنجام چارەنووسیان هەر وەکو بنەماڵەی بارزانی دەبێت دادگایی و هەڵواسین بێت.\nوێنەی سەرەوە: سێ دز:(بەرزان قەساب، دزی بچوک، مەسعودبارزانی دزی گەورە، هێرشە رەش دزی بچوک).\nمیتی تورک و دەزگای پاراستن لە هەندێک شوێن دەزگاکانیان تێکەڵ بە یەکتر کردووە\nکێ سندوقە ڕەشەکەی پارەی نیجیرڤان بارزانیە؟


*داهاتی نەوت و موچە! … شێرزاد وڵاتدۆست – Dengekan\nلەگەڵ تیپەڕ کردنی چەند ساڵی پڕ قەیران و هاتنی ساڵی نوێ،هاوڵاتیان هەر لە چاوەڕێی تێپەڕاندنی باردۆخی پڕ قەیراناوی هەرێمی کوردستانن ، کە لە ئەنجامی خراپ بەڕێوەبردن و قۆرخکردنی دەسەڵات و گەندەڵی لە هەرێمی کوردستان هاتوونەتە ئاراوە ، لێ لەگەڵ تێپەرینی کات ئەم هیوا و ئومێدەواریە ڕوو لە کزبوون و نەمان دەچێت ، چونکە زۆرینەی هاوڵاتیان لەوە دڵنیا بوون لە ژێر هەژموون و سێبەری دەسەڵاتێك کە خۆی بەرپرسی هەموو قەیرانەکانە ڕێگا بۆ دەربازبوون لەم قەیرانگەلە نزیکە لە ئەستەم!\nدەستپێکردنی هەناردەکردنی نەوت لەلایان حکومەتی هەرێمی کوردستان لە چەند ساڵی رابردوو گەرچی ئەوکاتە بە خاڵێکی وەرچەرخان و گرنگ دادەنرا بۆ دەسەڵاتی خۆبەڕێوەبری کورد لە دەوڵاتی عێراقدا و بە هەنگاوێکی گرنگ دادەنرا بۆ باشترکردنی باری دارایی هاوڵاتیان و هەنگاونان بەرەو ئابوریەکی سەربەخۆ و نزیک بوونەوە لە ڕاگەیاندنی دەوڵەتی سەربەخۆی کورد لە باشوری کوردستان ، بەڵام ڕێک ئەم خەون و خەیاڵەی بریقەدارەی هەبوو پێچەوانەکەی بەدیهات کە ڕۆژگاری ئەمڕۆ بە چاوی خۆمان دەیبینین .\nلەگەڵ ڕاگەیاندنی بەدواداگەڕان و دەرهێنانی نەوت لەهەرێمی کوردستان هەرزوو کۆمپانیا بچوک و زەبەلەحاکانی بواری نەوت لە هەموو جیهان بۆنی ئەم پاروە چەورەیان کرد و دڵنیابوون بەوەبەرهێنانی نەوت لە ژێر دەسەڵاتێکی خەرق بوو لە گەندەڵی دەهاتێکی زۆریان بۆ دەستەبەردەکات بە تێچو و ماوەیەکی کەم ، هەر زوو کەوتنە دەستێکەڵاو کردن لەگەڵ بەرپرسانی دوو حزبی دەسەڵاتداری ئەم هەرێمە و پێدانی بەرتیل(شرینی نەوت) بەمەبەستی هەرچی زیاتری دەستکەوتنی بلۆکی مەزنتری نەوت لە هەر سێ پارێرێزگای هەرێمی کوردستان، بۆیە کەوتنە خۆیان بۆ ئامادەکردنی گرێبەستگەلێک کە زۆرتین قازانج و بەرژەوەندی بۆ خۆیان مسۆگەر بکات و کەمترین داهاتیش بۆ حکومەت دەستەبەر بکات ، لەبەر وەگرتنی بەرتیل(شیرنی نەوت) و دڵنیابوون لە هاوبەشیان لە بەشێکی قازانجی ئەو کۆمپانیایەنە هەرزوو بەرپرسانی حزبی و حکومی کوێرانە کەوتنە ئیمزاکردن یەکە بەیەکەی ئەو ڕێکەوتنامە نەوتیانەی ، کە باردۆخێکی پر قیراناوی وەک ئەم ڕۆی لێ بەرهەمهات.\nلێ بۆ فرۆشتن و ساغکردنەوە ئەم نەوتە لە بازاڕی جیهانی بە شێوەیەک کەس نەزانێت چەندە و بەچەند دەفرۆشێت بیریان لە ڕێگایەک کردەوە کەم زامنی ئەوەبێت ، هەربۆیە هەڵستان بەڕاکێشانی بۆری نەوتی لە هەرێمی کوردستانەوە بۆ بەندەری جیهانی تورکیا ، کە هەمیسان کەوتنە ژێرباری رێکەوتنێکی (50) ساڵی لەگەڵ دەوڵەتێکی داگیرکەری وەک تورکیا ، بەجۆرێک زۆرتیرن دەستەبەری ئابووری بۆ ئەو وڵاتە و چەند بەرپرسێکی هەرێمی تێدابێت و داهاتێکی زۆری فرۆشراوی نەوەت لەمەشدا وونببێت.\nلێرەدا ئەوەی گرنگە ئەوە بخەیەنە ڕوو ئاخۆ لەگەڵ هاتنی ساڵی نوێ و گۆڕینی باردۆخی ناوچەکە و بەرزتر بوونەوەی نرخی نەوت لە بازاری جیهانی بە هۆی ڕێکەوتنی وڵاتانی ئەندام لە (ئۆپیک) لە سەر کەمترکردنەوەی بەرهەمهێنان ، چ کاریگەریەیەکی ئەرێنی دەبێت لەسەر زیاتر بوونی داهاتی فرۆشراوی نەوتی هەرێم یان دەبێ لە ئێستاوە ئەو ڕاستیە قبوڵ بکەین کە خوودی وەزیری سامانە سروشتیەکانی حکومەتی هەرێم درکاندی ، کە وتی نرخی بەرمیلی نەوت بگاتە 1 ملیۆن دۆلاریش قەیرانی دارایی چارەسەر نابێت ، بێگومان جەنابی زۆر ڕاستی فەرموو ، چونکە بەس خۆیی و دارودەستەکەی باش دەزانن داهاتی فرۆشراوی نەوت بۆ کوێ دەچێت و چۆن کێڵگە نەوتیەکانی ئەم هەرێمە هەرزان فرۆشکراون .\nئەگەر تەنیا حسابێکی سادە بکەین بۆ ڕێژەی فرۆش و ئەو داهاتەی بەدەستهاتوو تەنیا لە ڕێی فرۆشی نەوتەوە لە ڕێگای بۆری هەرێم – تورکیا ئەوا ڕوون دەبێتەوە ، کە داهاتێکی زۆر و زەوەند بەدەست دێت و بەشی موچەی فەرمانبەران دەکات لەگەڵ داهاتاکانی تری هەرێم ، وەک زانراوە هەرێم لە ئێستادا ڕۆژانە سەررو (600) هەزار بەرمیل نەوتی خاو تەنیا لەڕێی بۆریەوە هەناردەی بەندەری جیهانی تورکیا دەکات ، ئەگەر لە ڕۆژێک ئەم بڕە بەرهەمبێت بە لێکدانی 30 ڕۆژ و لێکدانی 45 دۆلار بۆ هەر بەرمیلیک ، ئەوا (810) ملیۆن دۆلار دەردەچێت بۆ تەنها مانگێک ، هەرچەندە خەریکە ئەوە ڕوون دەبێتەوە کە ڕێژەیەکی زۆری ئەم داهاتە دەڕوات بۆ کۆمپانیاکان و نەوتی هەرێم بەنرخێکی کەم هەرزان فرۆش دەکرێت ، لەگەڵ ئەوەشدا ئەمە داهاتێکی زۆرە و دەکرێت بە ئاسانی لەگەڵ داهاتەکانی وەک نەوتی فرۆشراوی بە تانکەر و داهاتی خاڵە سنوریەکان و داهاتی تری ناوخۆیی هەرێم لە قەیرانی دارایی ڕزگار بکرێت ، بەڵام بێگومان گەڕاندنەوەی جارێکی ترئەو داهاتە بۆ هاوڵاتیان لە بەرژەوەندی ئەو کەسانەدا نیە کە دەستیان بەسەر هەناردەکردن و فرۆشتی نەوت لە هەرێم داگرتووە ، چونکە لەڕێگایەوە داهاتێک یەکجار زۆر بۆ خۆیان و حزب و دارودەستەکایان فاراهم بووە و ڕۆژانە خەریکی پڕکردنی حساب بانەکیەکانیانن لە وڵاتانی تر و بەردەوام خەریکی بنیادنانی تەلار و کۆمپانیا و دەزگای میدیایی مەزنترن بە داهاتی نەوت ، هەروەها بەشێکی ئەو داهاتەشیان تەرخانکردووە بۆ دەوڵەمەندکردنی دارودەستەکەیان و دەمچەورکردنی ئەو کەسانەی کە هەردەم لە تیڤی و ڕۆژنامەکان خەریکی پیاداهەڵدان و ماستاوکردنن بۆیان.\nPrevious ٭ڕۆمانی”مای نەیم ئز زە لەیلا” بەریەککەوتن لەگەڵ دوو کلتوردا ن … درەو مهدی.\nNext ده راسپارده‌كه ده‌قی … ماجیده حه‌سه‌ن . وه‌رگێڕانی … سه‌ردار جاف


پڕۆژەی بە کلتوورکردنی فیلم بە کۆڕێک کۆتاییھات - RojNews\nپڕۆژەی بە کلتوورکردنی فیلم بە کۆڕێک کۆتاییھات\nپڕۆسەی بە کلتوورکردنی فیلم بە کۆڕێک کۆتاییهات، کە ماوەی چوار ڕۆژە لە ھۆڵی سینەمای مۆزەخانەی ئەمنەسوورەکە بەردەوامبوو تێیدا چوار فیلمی دەرھێنەری کورد، یەڵماز گۆنای نمایشکرا.\nلە چوارچێوەی پڕۆژەی بە کلتوورکردنی سینەما، کاتژمێر ٠٤:٠٠ ی ئێوارەی ئەمڕۆ، کۆڕێک بۆ نووسەر، ئاراس فەتاح، لە ھۆڵی کافتریای ئەمنەسوورەکە بەڕێوەچوو، کە تێیدا خوێندنەوە بۆ فیلمەکانی یەڵماز گۆنای کرا.\nئاراس فەتاح، لە کۆڕەکەدا ئاماژەی بەوەکرد، کە یەڵماز گۆنای، تەنھا دەرھێنەر نەبوو، بەڵکو ئەکتەر و نووسەری سیناریۆش بوو.\nباسی لەژیانی نێو زیندانی یەڵماز گۆنای کردوو کاریگەریی زیندانیکردی لەسەر فیلمەکانی خستەڕوو.\nناوبراو ئاماژەی بەوەشکرد، کە یەڵماز گۆنای سەرجەمی چیرۆکی فیلمەکانی ئەو چیرۆکانەبوو، کە خۆی تێیدا ژیابوو، کاری لەسەر مرۆڤە پەراوێزخراوەکان دەکرد و کاری لەسەر کێشەی چینایەتیی و چەوساندنەوە مرۆڤ و کێشە جێندەرییەکان دەکرد.\nلە ماوەی چوار ڕۆژی پڕۆژەی بە کلتوورکردنی سینەما، چوار فیلمی یەڵماز گۆنای، نمایش کراون کە بریتیبوون لە فیلمەکانی (یۆل، دوڤار، سورو، ئوموت)، بڕیار وایە پڕۆژەی بە کلتوورکردنی سینەما، بەردەوام بێت و لە داھاتوودا فیلمی دیکە نمایش بکرێت.


کەس لەسەر حه‌ڤده‌ی شوبات دادگایى مەکەن.\nگەلێک بە درێژایى مێژوو ستەمى لێکرابێ ئەگەر ڕام و دەستەمۆ نەبێت بێگومان یاخى ئەبێت ، یاخى بوون لە ستەمیش ناسنامەى گەلى کورد بووە و لە باتى ملدان و ملکەچیى هەمیشە بەسەرى بەرزەوە ڕێگەى بەڕەنگاریى گرتۆتە بەر ، لە مێژووى لەتلەت کردنى کوردستانى گەورەشەوە ، لە هەر لەتە و بە شێوازێکى توندى سەرکوتگەرایى و قڕ کردن لە لایەن دەوڵەتە شۆفینیزمەکانى تورک و فارس و عەرەب بە جیا دووچارى لەناوچوون هاتووە ، تەنانەت تا ئەم بەروارەش یان بە هاوڵاتى بێ پلە وەیان بە میوانێکى ئێسک گران تەماشا کراوە ، لێ لە بەشە داگیرکراوەکەى عێراقدا گەلى باشورى کوردستان وێڕاى سیاسەتى جینۆساید و ئەنفال ، بەردەوام و بێ پسانەوە و بێ سڵ کردنەوە لە باجى یاخى بوونەکەى ، بە درێژایى نیو سەدە بەرەو ڕووى دوژمنان وەستاوەتەوە ، تا لە دوا دواییدا بە ئازادییەکى نیمچە سەربەخۆیى گەییشت .\nبیست ساڵى ڕەبەقە مەترسیى ڕاستەوخۆى دێوەزمەى شۆفینیزمى عێراق لەسەر گەلەکەمان ڕەویوەتەوە ، بەڵام جگە لە مەترسى ناڕاستەوخۆ بۆ سەر ناوچە ئازادکراوەکان ، تا ئێستاش مەترسیى ڕاستەوخۆ هەڕەشەیەکى گەورەیە بۆ سەر ناوچە داگیرکراوەکانى کوردستان کە لە ماددەى - 140 - ى دەستوریى مت بووى عێراقى عەرەبیدا خۆى ئەبینێتەوە ، بێگومان چمکێکى ئەو مەترسییانەش ئەکەوێتە ئەستۆى دەسەڵاتدارێتیى خۆسەپێنى خۆماڵیى کورد کە خۆى لە سیماى پارتى و یەکێتیدا بەرجەستە ئەکات ، هەروەها سیاسەتى چەوتى ناوخۆى دەسەڵاتداران لە بەشە ئازادکراوەکەى کوردستان خۆى ئەبینێتەوە لە:\n1. پشتگوێ خستنى کەرتەکانى ( کشتوکاڵى و پیشەسازى ) لە بوژاندنەوەى ئابورى کوردستان .\n2. مراندنى کەرتى گشتى و زیندوو کردنەوەى بێ بەرنامەى کەرتى تایبەت .\n3. بە نەزانى بەکارهێنانى چەمکى بازاڕى ئازاد و پیادە کردنى بە بێ پرەنسیپ و یاسا کە لە خزمەتى کۆمەڵانى خەڵکدا بێت .\n4. قۆرخ کردنى بازاڕ و بە کۆمپانیا کردنى باشورى کوردستان .\n5. بەکەڵەگا کردنى حیزب بەسەر حکومەتەوە .\n6. نەبوونیى دەزگایەکى سەربەخۆى چاودێریى دارایى و بڵاوە پێ کردنى ڤایرۆسى گەندەڵى .\n7. نادادپەروەریى کۆمەڵایەتى و بە حیزبیى کردنى تەواوى کایەکانى ژیان و گوزەرانى خەڵک .\n8. ناڕوونیى لە سەرجەم بوارەکانى ئابوری و داراییدا .\n9. پێکهێنانى هێزێکى چەکدارى حیزبیى بۆ پاراستنى بەرژەوەندییە تایبەتییەکانى حیزب لە باتى هێزێکى ڕێکخراوى نیشتمانى کە ئەرکى پاراستنى بەرژەوەندییە باڵاکانى گەل و نیشتمان لە ئەستۆ بگرێت .\n10. بەرتەسک کردنەوەى مەوداى فراوانى ئازادى و دیموکراسى .\n11. چاوشارکێ کردن لەگەڵ خواست و داواى خەڵک و خۆدزینەوە لە وەڵام بە ستەم و بێمافییان .\n12. شاردنەوەى ڕێککەوتنە سیاسى و بۆندە بازرگانى و پەیوەندییە دیپلۆماتییەکان لە سنورێکى تەسکى سەرکردایەتى دوو زلحیزبەکەدا .\n13. تاساندنى هەستى نەتەوەیى و نیشتمانى و قەتیس دانى لە کونجى ویستە حیزبییەکاندا .\n14. داماڵینى بوارى پەروەردە لە ئەرکى پیرۆزى خۆى .\n15. خوێندنەوەى هەڵە بۆ هەژمونى گۆڕان و چاکسازى .\n16. لێکترازانى ڕایەڵەى نێوان دەسەڵاتداران و هاوڵاتییان .\n17. نەبوونیى یاسا و ڕێساى ڕاگەیاندن بۆ بەرز کردنەوەى ئاستى هوشیاریى خەڵک و بەر بەڕەڵایى لەم بوارەدا کە زیاتر سەرقاڵى تۆمەت بەخشینەوە و نەمراندن ( تەمجید ) ى حیزب و سەرکردەکانن لە باتى مێژووى بەرخودان و دەسکەوتەکانى گەل و دەرخستنى ئاستى پێشکەوتوویى نیشتمان .\n18. ئاشکرا نەکردنى سەرچاوەکانى داهاتى نیشتمانى و چەندێتى بودجە و چۆنێتى خەرج کردنى و هێشتنەوەى لە تاریکیدا .\n19. لێنەپرسینەوە و بەدوادانەچوون لەو نەهامەتییانەى بە سۆنگەى بەرپرسە گەندەڵەکانەوە دووچارى خەڵکى بەشمەینەت هاتوون .\n20. چەسپاندنى گیانى بوغز و کینە لە ڕیزى هاونیشتمانییاندا و بەگژ یەکتر دا کردنەوەیان .\n21. دیوار بەندیى نێوان بەرپرسە خوا پێداواکان و هەژارە بەشخوراوەکان .\n22. 23. 24. 25. .......... .\nئەستەمە بتوانرێت درز و کەلێنە زۆر و زەوەندەکانى دەسەڵات بە ڕیزبەند کردنى چەند خاڵێک پڕ بکرێنەوە ، کە ئەکرا هەوڵى چارەسەر کردنى کیسەڵ ڕۆیینیان بدرایە نەک زەمینە بۆ کەڵەکە بوونى خۆش بکرایە و ڕۆژ لە دواى ڕۆژ مەوداى نێوان بازاڕ و ئاستى بژێوى خەڵک دوورتر بکەوێتەوە ، سوپاى بێکارى لە زیاد بووندا بێت ،خزمەتگوزارى بە پێى ڕۆژگار بە بەراورد لەگەڵ بودجەى زەبەلاح و داهاتى زۆر و زەوەند لە دواکەوتندا بێت ، ئەبوایە بە جیدى بیر لە بەستنەوەى نان و ئازادى بە یەکترەوە بکرایەتەوە و فڕێ بدرایەتە سەر خوانى خێزانەکانى کۆمەڵگا ، لە هەمبەر نەبیستنى خۆپیشاندانى - هاوارى خەڵک - لە 2006 دا کە لە ژێر دروشمى (( ئەگەر حکومەت نەگۆڕێ ، ئەدۆڕێ ) دا و چەندین جار ڕژانە شەقام و سەرکوت کردن و توند و تیژى نواندن بەرامبەریان ، کەڵەکە بوونى ناڕەزایەتییەکانى خەڵک و خۆپیشاندانەکانیان لە دواى داڕمانى بەعسەوە هەمووى هۆکار بوون و ئەنجامەکەى بە خۆپیشاندانى 17 ى شوبات و سوور و خوێناوى کردنى گەییشت ، هەرچەندە دەسەڵاتداران نەبادانە گوێیان لە ئاستیدا ئاخنیوە .\nپێم وا نیە لە خاڵەکانى وەکو سزادانى تەقەکەران و گواستنەوەى بارەگا حیزبییەکان بۆ دەرەوەى شار و --- ئەمانە گرفتێک بن بە قەد ئەوەى دەسەڵاتدارانى کوردستان بێ نیەت و بێ منەت ، نە با ئەیانجوڵێنێت و نە بارانیش تەڕیان ئەکات ، ئەگینا بەم جۆرە ماهوڕانە بێ گوێ یى خەڵکیان نەئەکرد ، بۆیە پێویستە لە ئاستى بێدەنگى دەسەڵات دەنگى جەماوەر گڕتر و بڵندتر ببێتەوە ، چونکە کەمینەیەک کە 5 % ن مافى 95 % ى خەڵکیان زەوت کردووە ، بۆ ئەوەى ڕێز لە خواستى جەماوەر بگیرێت ، ئەبێت :\n1. خۆپیشاندان بەردەوام بێت بە بێ خاوەندارێتى ئۆپۆزیسیۆنێک کە ناڕازین لە بەشە دزى و بەشە کورسى خۆیان و وەلا نانیان لە بڕیارەکان لە لایەن مامۆستاکانى دوێنێیان .\n2. حیزبەکانى پەراوێز و دەرەوەى دەسەڵات ، ئەوانەى پەڵەى نەنگى و شورەیى و گەندەڵى بە شانیانەوە نیە ، بە خۆیاندا بچنەوە و بەرژەوەندیى تەسکى حیزبایەتى بدەنە لاوە و بەرەى مافخوراوان تۆکمە بکەن .\n3. هێزە چەکدارەکان خوێندنەوە بۆ پێگەى چینایەتى خۆیان بکەن و بە گژ خوشک و برا و کەسوکارى خۆیاندا نەچنەوە و نەبنە زرێ بۆ پارێزگایى لە گەندەڵى و گەندەڵچییان کە قوتى دەمى ماڵ و منداڵەکانى ئەوانیش بە تاڵان ئەبەن .\nبێگومان دەسەڵات شتێکى بۆ نامێنێتەوە پێوەى بنازێت و ناچار ئەبێت کاژى گەندەڵى و ناعەدالەتى فڕێ بدات و بەرگێکى نوێ بپۆشێت ، ئەگەر وا نەکەن سەرەنوێڵکى پێنج ئەستێرەى مێژوو میواندارێتییان ئەکات ، ئەوسا ئیرادەى ستەم لێکراوان ئەستۆى ستەمکاران ورد و خاش ئەکات ، ئەمەش قسەى من نیە و ئەزمونەکانى مێژوو سەلماندویەتى ، بۆیە پێویستە بەدەر لە سزادانى بکوژان و بارەگا دەرپەڕاندن ، ستراتیژى داواکان لە گۆڕینى ڕیشەیى سیستمى ئیداریى وڵاتدا کۆ بکەینەوە و هەوڵ و تێکۆشانەکانمان بەو ئاقارەدا ببەین ، ئەگینا هەتا ئەم تەرزە بەڕێوەبەرایەتییە لە ئارادا بێت ، بارەگاکان لە دەرەوەى شاریشدا بن ، هەیمەنەى حیزب ناشکێنرێت و چەکدارەکانیان بە چاو ترووکانێک بە کوشتنمان ڕا ئەگەیەنن ، هەروەکو چۆن هێزى زێرەڤانى بۆ چاو سوور کردنەوە گەیەنرایە سلێمانى ، لە هەموو گرنگتر ئەوەیە جەخت بکرێتەوە لە :\n1. بە یەک ئیدارەیى کردنى هەرێمى کوردستان و سڕینەوى دابەش بوون و پاوان کردنى لە زەرداندن و سەوزاندن .\n2. نەهێڵانى میلیشیاى حیزبى و سەر لە نوێ بنیات نانەوەى وەزارەتى پێشمەرگە و دەرکردنى لە ژێر چنگى حیزب و بە نیشتمانى کردنى .\n3. دامەزراندنى یەک دەزگاى سەربەخۆى خاوەن دەسەڵاتى چاودێریى دارایى .\n4. بە فیعلى یەکخستنەوەى وەزارەتى دارایى .\n5. دیارى کردنى بودجەى حیزبەکان بە یاسا و ڕێسا و جێبەجێ کردنى .\n6. ئاگادار کردنەوەى خەڵک لە چەندێتى بودجەى گشتى و چۆنێتى خەرج کردنى .\n7. دوور خستنەوەى دەستى حیزب لە دەزگا فەرمییەکان .\n8 لەبەر چاو گرتنى شایستەیى لە دامەزراندن و پیادە کردنى ( کەسى شیاو لە شوێنى شیاو ) .\n9 کارا کردنى ڕێکخراوەکانى کۆمەڵگاى مەدەنى و برەو دان بە ڕۆشنبیر کردنى کۆمەڵگا .\n10 پتەو کردنى بنەما دیموکراسییەکان .\nدروشمى ( بڕوخێ ) ، بە شێوەیەکى هەڕەمەکى بانگەشەى بۆ بکرێت ، بەر لە سوود گەیاندن زیانى گەورە بە گەل و نیشتمان ئەگەیەنێت ، بۆ ئەوەى پێش لە دروست کردنى کەشێکى خوێناوى بگرین ، پێویستمان بە بنکۆڵ کردنى دیکتاتۆریەت و بەرتەسک کردنەوەیەتى بە ئاراستەیەکى هێمنانە و دوور لە هەڵچوون ، چونکە دەسەڵاتدارانى ئەمڕۆى کوردستان مێژوویەکى خوێناوى یەکتر قڕ کردن و یەکتر قبوڵ نەکردنى دوور و درێژیان هەیە و بۆ هێشتنەوەى دەسەڵاتى ڕەهاى خۆیان بێ باکن لەوەى ڕەوشەکە بە زەبر و زەنگى سەربازى کۆتایى پێ بهێنن ، بەیاننامەکەى ئەم دواییەى پارتى و یەکێتى گەواهى حاشا هەڵ نەگرى ئەو ڕاستییەمان بۆ ئەسەلمێنێت ، ئەبێت لە بەرامبەر گەف و هەڕەشەى ئەوان و تەماعى ئۆپۆزیسیۆن و چاوبڕکێ کردنیان لەگەڵ دەسەڵاتدا بۆ گەییشتن بە مەرامى شاراوەیان ، خەڵکى زەحمەتکێش و بەشخوراو بە وریاییەوە ڕەفتار بکەن و ڕێگریى لە سوار بوونى ئەزمونى نیمچە سەربەخۆیى هەرێمى کوردستان بکەن لە لایەن پارتى و یەکێتییەوە و لە هەمان کاتیشدا ڕێگە نەدەن ئۆپۆزیسیۆن لە دەریاى بێمافى خەڵکدا سەوڵ لێ بدەن و گەمى خۆیان لە کەنارى بەرژەوەندیى حیزبایەتییاندا لەنگەر پێ بگرن .\nئەزمونى وەدى هاتووى ئێستاى کوردستان ، ئەزمونى خەڵکە و ئەبێت ڕا دەستى خاوەنى خۆى بکرێتەوە و هەر خەڵکیش مافى بڕیاردانى چارەنووسەکەیەتى ، لێپرسراوێتى ئەزمونەکە و دوور خستنەوەى لە دەستە ڕەشەکان و پاک کردنەوەى لە گەندەڵچییەکان لەسەر شانى هەمووانە ، هەر کارەساتێک ڕووى تێَ بکات بە زیان بە سەر زۆرینەى گشتماندا ئەشکێتەوە ، زۆرینەى خاوەن ماڵ کە داد و فیغانمانە بە دەستى کەمینەى دزانەوە و بە هاوڵاتى پلە دوو بە ئەژمار هێنراوین.\nپێویستە بڕوا نەکەین بە شیڕەشیڕى فتواچى و قیڕەقیڕى سەرکردە ناکردەکان و جیڕەجیڕى دەسەڵاتچییە ئێکسپایەرەکان ، و وریا بین لە هەنگاوى بە پەلە تا لە تاریکییەوە بەرەو تاریکتر نەچین ، بەڵکو ئەبێت بە کاوەخۆ لە تاریکییەوە بەرەو ڕوناکى هەنگاو هەلًَێنین .\nدە با خۆپیشاندانەکانمان فراوان و بە جەماوەرى تر بکەین بە دوور لە حیزباوى کردن و سازشى پەنهانى دەسەڵات و ئۆپۆزیسیۆن.


شاره ئارامه‌كه.. ده‌روازه‌ی داعش بۆ ناوجه‌رگه‌ی به‌غدا | نیقاش\nشه‌ڕێكی بێده‌نگ له‌تارمیه\nشاره ئارامه‌كه.. ده‌روازه‌ی داعش بۆ ناوجه‌رگه‌ی به‌غدا\nتارمیه كه بڕیار وایه شاره ئارامه‌كه‌ی نزیك به‌غدا بێت، ئێستا شه‌ڕێكی بێده‌نگی تیا به‌ڕێوه ده‌چێت‌و خه‌ریكه ده‌بێته مه‌ترسی راسته‌وخۆ بۆ ئاسایشی پایته‌خت.\n26.07.2017 | بەغدا\n( :وێنه Iraqi MoD)\nخۆكوژێك هه‌وڵ ده‌دات له‌نزیك بازگه‌یه‌كی سوپای عێراق خۆی بته‌قێنێته‌وه، یه‌كێك له‌سه‌بازه‌كانی بازگه‌كه هه‌وڵی خۆكوژه‌كه پووچه‌ڵ ده‌كاته‌وه‌و ته‌قه‌ی لێده‌كات، دوابه‌دوای ئه‌و خۆكوژێكی تر هه‌وڵ ده‌دات ته‌نیا له‌دووری چه‌ند مه‌ترێكی كه‌م له‌شوێنی رووداوی یه‌كه‌م هاووڵاتیانی مه‌ده‌نی بكاته ئامانج به‌رله‌وه‌ی سه‌ربازێكی تر به‌هه‌مان شێوه رێی لێبگرێت، دوای هه‌موو ئه‌و رووداوانه‌ش قه‌ده‌غه‌ی هاتووچۆ له‌و شوێنه راده‌گه‌یه‌ندرێت.\nئه‌م دیمه‌نه له‌شارێكی نزیك له‌ناوچه‌كانی ژێر كۆنترۆڵی داعش وه‌ك پارێزگاكانی نه‌ینه‌وا یان ئه‌نبار یان كه‌ركوك یان دیاله‌و سه‌ڵاحه‌دین تۆمارنه‌كراوه كه رێكخراوه‌كه هه‌ندێك ناوچه‌ی تێیاندا به‌ده‌سته‌وه‌یه، به‌ڵكو رووداوه‌كه له‌تارمیه رووی داوه كه گه‌وره‌ترین شاری به‌شی باكووری به‌غدای پایته‌خته‌و باوه‌ڕوایه كه زۆر دووره له‌ناوچه‌كانی ژێر كۆنترۆڵی داعش.\nله 8ی ته‌مموزیشدا رووداوه‌كان په‌ره‌یان سه‌ند‌و فڕۆكه‌كانی هاوپه‌یمانی نێوده‌وڵه‌تی به‌سه‌ركردایه‌تی ویلایه‌ته یه‌كگرتووه‌كانی ئه‌مریكا له‌دژی داعش به‌شداریان كرد‌و وه‌ك فه‌رمانده‌یی ئۆپراسیۆنه‌كانی به‌غدا رایگه‌یاند مۆڵگه‌یه‌كی رێكخراوه‌كه‌یان له تارمیه كرده ئامانج‌و حه‌وت له‌ئه‌ندامه‌كانیان كوشتن.\nئه‌و دیمه‌نه دوای چه‌ند رۆژێكی كه‌م دووباره ده‌بێته‌وه‌و به‌دیاریكراویش ئێواره‌ی شه‌ممه‌ی ناوه‌ڕاستی ته‌مموزی رابردوو ئه‌ویش له‌ڕێی خۆته‌قاندنه‌وه‌ی دوو خۆكوژ پاش ئه‌وه‌ی هێزێكی ئه‌منی هه‌ڵیكوتایه سه‌ر ماڵێك له تارمیه، له‌و كاته‌دا هێزه ئه‌منییه‌كانی به‌رپرس له تارمیه دركیان به‌وه كرد كه هێشتا ئه‌ركه‌كه‌یان له‌و ناوچه‌یه ئاڵۆزه‌و رووبه‌ڕووی چه‌ند هێرشێك ده‌بنه‌وه له‌شێوه‌ی ئه‌و هێرشانه‌ی له‌كاتێك شاره‌كه له‌ژێر كۆنترۆڵی رێكخراوه‌كه‌دا بوو، رووبه‌ڕوویان ده‌بوونه‌وه.\nچونكه ئه‌ندامانی رێكخراوه‌كه كه شانه‌ی نووستوو پێكده‌هێنن، تائێستاش له‌زۆر خانووی چۆڵكراودا خۆیان حه‌شارداوه‌و كردوویاننه‌ته مۆڵگه‌ی خۆیان‌و بڕێكی زۆر چه‌ك‌و ته‌قه‌مه‌نی‌و مادده‌ی ته‌قینه‌وه‌یان تێدا حه‌شارداوه.\nبه‌پێداچوونه‌وه‌یه‌كی خێرا به‌و رووداوه ئه‌منییانه‌ی تارمیه به‌خۆیه‌وه بینیوه، ده‌رده‌كه‌وێت كه رۆژانه رووداوێك یان دوو رووداو تۆمار ده‌كرێت كه تێیدا هێزه ئه‌منییه‌كان له‌و ناوچه‌یه ده‌كرێنه ئامانج له‌لایه‌ن قه‌ناس به‌ده‌ستێكی نادیار یاخود چه‌ند چه‌كدارێكی نه‌ناسراو یان بۆمبێكی چێندراو یان ته‌نانه‌ت خۆكوژێكی به‌په‌له، ئه‌وه‌ش به‌گوێره‌ی ره‌وشی رۆژانه‌ی ئۆپراسیۆنه‌كان كه له‌لایه‌ن ده‌زگا ئه‌منییه‌كانی عێراق‌و لایه‌نه په‌یوه‌ندیداره‌كانه‌وه ده‌رده‌چێت.\nمه‌ترسی تارمیه خۆی له‌وه‌دا ده‌بینێته‌وه كه چوار پارێزگای عێراقی پێكه‌وه ده‌به‌ستێته‌وه ئه‌وانیش بریتین له سه‌ڵاحه‌دین له‌باكوور‌و دیاله له‌خۆرهه‌ڵات‌و ئه‌نبار له‌خۆرئاوا‌و به‌غدای پایته‌ختیش كه لای باشووری تارمیه پێكده‌هێنێت.\nهه‌روه‌ك ئه‌و پێگه جوگرافیه بایه‌خێكی ستراتیجی ده‌داته داعش كه درك به‌وه ده‌كات كۆنترۆڵكردنی رووبه‌رێك له تارمیه ئه‌گه‌ر بچووكیش بێت، رێگه‌ی پێده‌دات بوونی خۆی له به‌غدای پایته‌خت ببوژێنێته‌وه‌و هێزی خۆیشی له سێ پارێزگاكه‌ی دیكه‌وه وه‌رده‌گرێت كه شانه‌ی نوستووی تێیاندا هه‌یه‌و به‌شێوه‌یه‌كی هه‌ستپێكراو چالاكن.\nهه‌روه‌ها ئه‌و كۆنترۆڵكردنه‌ی رێكخراوه‌كه پلانی بۆ داده‌نێت، رێگه‌ی پێده‌دات درێژه به‌كرده‌وه تیرۆریستیه‌كانی له پایته‌خت بدات به‌تایبه‌تی له‌گه‌ڵ توندكردنی رێوشوێنه ئه‌منییه‌كان له‌ده‌روازه‌ی خۆرئاوای له‌گه‌ڵ ئه‌نبار كه خۆی له بازگه‌ی سقوردا ده‌بینێته‌وه، ئه‌وه‌ش مانای وایه توانای ناردنی ئۆتۆمبێلی بۆمبڕێژكراو‌و خۆكوژی له‌قائیم‌و خاكی سوریاوه بۆ به‌غدا نابێت.\nكه‌ناڵه‌كانی راگه‌یاندنی ناوخۆ زۆر ته‌ركیز ناكه‌نه سه‌ر رووداوه‌كانی تارمیه وه‌ك ئه‌و په‌یجه تایبه‌تانه له‌تۆڕه كۆمه‌ڵایه‌تییه‌كان ده‌یكه‌ن كه ناوی تارمیه‌یان هه‌ڵگرتووه‌و به‌شێوه‌یه‌كی رۆژانه باسی ئه‌و هێرشانه ده‌كه‌ن، ئه‌وه‌ش ده‌ریده‌خات كه ئاگری شه‌ڕێك به‌بێده‌نگی له هه‌ڵایساندایه.\nهاوشانی ئه‌وه‌ش چه‌ند ئاژانسێك كه له ناوه‌كانیانه‌وه دیاره سه‌ر به داعشن یاخود پشتیوانی ده‌كه‌ن، باس له په‌ره‌سه‌ندنه‌كانی ئه‌و شه‌ڕه بێده‌نگه ده‌كه‌ن وه‌كو ئاژانسی سه‌واریم‌و ئه‌خبارولموسلیمین ئه‌وه جگه له ئاژانسی ئه‌عماق كه به‌وه ناسراوه باڵی میدیایی داعش به‌رجه‌سته ده‌كات، پێده‌چێت ئه‌وه‌ش پلانێكی میدیایی بێت بۆ پشتیوانی شه‌ڕه‌كه‌ی تارمیه هاوشانی په‌ره‌سه‌ندنه ئه‌منییه‌كان له‌و ناوچه‌یه.\nگه‌شتیار كه‌متر له نیو سه‌عاتی ده‌وێت بۆ ئه‌وه‌ی له گه‌راجی نه‌هزه له ناوه‌ڕاستی به‌غدای پایته‌خته‌وه بگاته تارمیه كه ته‌نیا (50 كم) له ناوجه‌رگه‌ی پایته‌خته‌وه دووره‌و یه‌كێكه له‌و شارانه‌ی به پشتوێنی به‌غدا ناسراون ئه‌وانیش ئه‌و ناوچانه‌ن كه ده‌كه‌ونه ده‌وروبه‌ری پایته‌خته‌وه‌و هه‌میشه گرێیه‌ك بوون بۆ هێزه ئه‌منییه‌كانی عێراق كه تا ئێستاش نه‌یانتوانیوه به ته‌واوی كۆنترۆڵیان بكه‌ن.\nوادیاره له‌و شاره‌دا ئاسایش ترسێكی نیگه‌رانكه‌ره بۆ دانیشتووانه‌كه‌ی به‌تایبه‌تی كه شاره‌كه‌یان له تشرینی دووه‌می ساڵی 2014وه له ده‌ستی داعش رزگاركراوه‌و تا ئێستاش به‌شێوه‌یه‌كی رۆژانه گرژی ئه‌منی به‌خۆوه ده‌بینێت، ئه‌وه‌ش دووپاتیده‌كاته‌وه كه داعش له‌شێوه‌ی شانه‌ی نووستوودا ماوه كه له‌شانه هاوشێوه‌كانی له ناوچه‌كانی نزیك له مۆڵگه‌كانی رێكخراوه‌كه له نه‌ینه‌وا‌و ئه‌نبار یاخود كه‌ركوك یان دیاله‌و سه‌ڵاحه‌دین، چالاكترن.\nشێخ سه‌بیح سه‌لمان كه یه‌كێكه له شێخانی عه‌شیره‌ته‌كانی تارمیه ده‌ڵێت "مژده‌یه‌كی خۆش بوو بۆ ئێمه كه تارمیه له‌لایه‌ن فه‌رمانده‌یی ئۆپراسیۆنه‌كانی به‌غدا وه‌ك شارێكی ئارام راگه‌یه‌ندرا پاش ئه‌نجامدانی ئۆپراسیۆنی لافاوی راماڵه‌ر".\nلافاوی راماڵه‌ر فراوانترین ئۆپراسیۆن بوو هێزه ئه‌منییه‌كان به‌درێژایی هه‌فته‌یه‌كی ته‌واو له قه‌زای تارمیه ئه‌نجامیان دا كه له نۆی مانگی نیسانی رابردوو ده‌ستیپێكرد تا 16ی هه‌مان مانگ، به كۆتاییهاتنی ئۆپراسیۆنه‌كه‌ش لیوا روكن جه‌لیل روبه‌یعی فه‌رمانده‌ی ئۆپراسیۆنه‌كانی به‌غدا ناوی "شاره ئارامه‌كه"ی له تارمیه نا، به‌ڵام واقیعی شاره‌كه ئاماژه بۆ ئه‌وه ناكات.\nهه‌روه‌ها له‌كاتی كۆتاییهاتنی ئۆپراسیۆنه‌كه‌دا فه‌رمانده‌یی ئۆپراسیۆنه‌كانی به‌غدا به‌شێوه‌یه‌كی راسته‌خۆ ئاماژه‌ی بۆ ئه‌وه كرد كه ئه‌ندامانی داعش له خه‌ڵكی شاره‌كه‌دا نین، رووداوه‌كانی دوای كۆتاییهاتنی ئۆپراسیۆنه‌كه‌ش ئه‌وه‌یان روون نه‌كرده‌وه.\nشێخ سه‌لمان وتیشی "له‌وه‌ته‌ی ئۆپراسیۆنی لافاوی راماڵه‌ر كۆتایی هاتووه تا ئێستا هێزه ئه‌منیه‌كان به‌شێوه‌یه‌كی رۆژانه به ئه‌نقه‌ست شه‌قامێك داده‌خه‌ن یاخود هه‌ڵمه‌تێكی گه‌ڕان‌و پشكنین ده‌ستپێده‌كه‌ن له ئه‌نجامیشدا مۆڵگه‌ی نوێ‌و چه‌ك‌و ته‌قه‌مه‌نی شاراوه ئاشكراده‌بن‌و داواكراوان ده‌ستگیرده‌كرێن یاخود رووبه‌ڕووی خۆكوژان ده‌بنه‌وه، ئه‌مه‌ش مانای ئه‌وه‌یه ئۆپراسیۆنه‌كه به كرده‌وه كۆتایی نه‌هاتووه‌و تارمیه هێشتا ئارام نییه".\nشێخ سه‌لمان به "نیقاش"ی وت "ئه‌ركی خه‌ڵكه‌كه‌یه هه‌موو كارێك ره‌تبكه‌نه‌وه كه تارمیه بگه‌ڕێنێته‌وه بۆ قۆناغه تاریكه‌كان، ئه‌گه‌ر كه‌سێكیش له ئه‌ندامانی عه‌شیره‌ته‌كانی تارمیه‌دا هه‌بێت سه‌ر به داعش بێت، ئه‌وا پێویسته عه‌شیره‌ته‌كه‌ی خۆی لێ بێبه‌ری بكات".\nكه عه‌شیره‌تێك بێبه‌ریبوونی له یه‌كێك له ئه‌ندامانی راده‌گه‌یه‌نێت، مانای ئه‌وه‌یه ئه‌و كه‌سه چیتر پێشوازیلێكراو نییه له‌عه‌شیره‌ته‌كه‌دا‌و سه‌ر به‌و عه‌شیره‌ته نییه، واته بڕیاری بێبه‌ریبوون وه‌ك ده‌ركردن له‌عه‌شیره‌ت وایه.\nعه‌مید روكن حسێن مالیكی فه‌رمانده‌ی فیرقه‌ی شه‌شه‌م - لیوای بیست‌و دووی پیاده كه به‌رپرسه له ئاسایشی تارمیه، له‌هۆڵێكی داخراودا له بنكه‌یه‌كی ئه‌منی سوپای عێراق به شێخی عه‌شیره‌ته‌كانی تارمیه‌ی راگه‌یاند ئه‌و رێنماییانه‌ی له فه‌رمانده‌یی ئۆپراسیۆنه‌كانی به‌غداوه ده‌رچوون، ئه‌وه‌یان تێدا هاتووه كه هه‌ر شێخی عه‌شیره‌تێك لێپێچینه‌وه‌ی له‌گه‌ڵ ده‌كرێت ئه‌گه‌ر مۆڵگه‌یه‌كی داعش له باخه‌كانی عه‌شیره‌ته‌كه‌یدا بدۆزرێته‌وه.\nتارمیه به باخه فراوانه‌كانیه‌وه سروشتێكی كشتوكاڵی لادێیی هه‌یه كه بوار ده‌دات به شانه نووستووه‌كان دوور له‌چاوی هێزه ئه‌منیه‌كان مۆڵگه له‌و باخانه‌دا دروست بكه‌ن، ئۆپراسیۆنه به‌رده‌وامه‌كانی گه‌ڕان‌و پشكنینیش زیاتر ته‌ركیز ده‌خه‌نه سه‌ر گه‌ڕان به‌دوای ئه‌و مۆڵگانه‌دا به هاوكاری شێخی عه‌شیره‌ته‌كان‌و پیاوماقوڵانی تارمیه به هه‌ردوو ناحیه‌ی قه‌زاكه مه‌شاهده‌و عه‌بایچی‌و هه‌موو گونده‌كانیشیانه‌وه.\nوادیاره دانیشتووانی تارمیه خوازیارن هاوكاری هێزه ئه‌منیه‌كان بكه‌ن تا به‌كرده‌وه شاره‌كه‌یان ئارام بێت، بۆیه 15ی ئه‌م مانگه (ته‌مموز) نوێنه‌رانی هێزه ئه‌منییه‌كان به‌ڵگه‌نامه‌ی شه‌ره‌فیان له‌گه‌ڵ شێخی عه‌شیره‌ته‌كان‌و پیاوماقوڵانی تارمیه ئیمزاكرد كه چه‌ندین خاڵی پابه‌ندكه‌ری بۆ شێخی عه‌شیره‌ته‌كان‌و پیاوماقوڵان له‌خۆگرتبوو هه‌موویان به‌ئاڕاسته‌ی هاوكاری ته‌واوی ده‌زگا ئه‌منیه‌كان بوون.\nهه‌روه‌ها هه‌ردوولا رێككه‌وتن له‌سه‌ر ئه‌وه‌ی هه‌ر كه‌مته‌رخه‌مییه‌ك له حاڵه‌تی بوونی یه‌كێك له‌و مۆڵگانه له‌ناو خانوو یاخود باخه‌كاندا، كه‌مته‌رخه‌م به‌رپرسیارێتی لێپێچینه‌وه‌ی یاسایی‌و عه‌شایری ده‌خرێته ئه‌ستۆ، هه‌روه‌ها له به‌ڵگه‌نامه‌كه‌دا ته‌ئكید له‌سه‌ر پێویستی ئاشكراكردنی هه‌موو زانیارییه‌ك له‌لایه‌ن هاووڵاتیانه‌وه كراوه‌ته‌وه.\nسه‌باره‌ت به‌و به‌ڵگه‌نامه‌یه، شێخ سه‌عید جاسم مه‌شهه‌دانی كه به‌رپرسی عه‌شایری هێزه‌كانی حه‌شدی شه‌عبیه له تارمیه، ده‌ڵێت "هه‌موو عه‌شیره‌ته‌كان له تارمیه ئه‌و به‌ڵگه‌نامه‌یه‌یان ئیمزا كردووه‌و هه‌مووان له پاڵ هێزه ئه‌منییه‌كاندا ده‌وه‌ستن بۆ ئازادكردنی شاره‌كه‌یان به شێوه‌یه‌كی یه‌كجاری".\nهه‌روه‌ها ده‌شڵێت "هه‌ر كه‌سێك تیرۆریستێك بشارێته‌وه ئه‌وا خۆیشی تیرۆریسته‌و هه‌ر كه‌سێكیش پشتیوانی تیرۆر بكات، خۆیشی تیرۆریسته، هه‌ر كه‌سێكیش چه‌ك له‌دژی هێزه ئه‌منییه‌كان هه‌ڵبگرێت، هێزه ئه‌منییه‌كان وه‌ك تیرۆریست مامه‌ڵه‌ی له‌گه‌ڵ ده‌كه‌ن".\nبه‌ڵگه‌نامه‌كه شێخان‌و پیاوماقوڵانی تارمیه پابه‌ند ده‌كات‌و هێزه ئه‌منییه‌كانیش زۆر پشتی پێ ده‌به‌ستن به‌تایبه‌تی كه باوه‌ڕیان وایه ئه‌وه‌ی له تارمیه رووده‌دات ده‌رئه‌نجامی كاری گرووپی بچووكی په‌یوه‌ندیدار به داعشه‌و هاوكاریكردن له‌گه‌ڵ دانیشتووانی ناوچه‌كه له شێخان‌و پیاوماقوڵان‌و هاووڵاتیانی چالاكی نێو كۆمه‌ڵگه ئه‌و گرووپانه له‌ناو ده‌بات.\nله‌وباره‌یه‌شه‌وه عه‌مید حسێن مالیكی فه‌رمانده‌ی فیرقه‌ی شه‌شه‌م – لیوای بیست‌و دووی پیاده‌و به‌رپرسی ئاسایشی تارمیه ده‌ڵێت "هێزه ئه‌منییه‌كان به هاوكاری شێخان‌و پیاوماقوڵان‌و هاووڵاتیان پاشماوه‌ی ئه‌و شانه نووستووانه له‌ناو ده‌به‌ن كه ته‌نیا چه‌ند گرووپێكی بچووكن، بۆیه دانیشتووانی ناوچه‌كه به‌شێكی دانه‌بڕاون له ئاسایشی تارمیه".\nئه‌مڕۆ ئۆپراسیۆنه ئه‌منییه‌كان له تارمیه به‌رده‌وامن وه‌ك چۆن ئۆپراسیۆنه‌كانی هاوشێوه‌یان له شاره‌كانی سه‌ر به پارێزگاكانی نه‌ینه‌وا‌و سه‌ڵاحه‌دین‌و دیاله‌و كه‌ركوك‌و ئه‌نبار به‌رده‌وامن، هێزه ئه‌منییه‌كانی عێراقیش پێیانوایه رووداوه‌كانی تارمیه تاقیكردنه‌وه‌یه‌كی سه‌خته بۆیان، به‌ڵام بۆ داعش سه‌ختتره‌و سه‌ره‌نجامیش تێچووی كۆتاییهێنان به‌و شه‌ڕه بێده‌نگه زۆر گران له‌سه‌ر هه‌ردوولا ده‌كه‌وێت وه‌كو شه‌ڕه‌كانی دیكه.\nبازگه‌كان بێ ده‌سه‌ڵاتن\nچۆن ئۆتۆمبێله‌كانی مه‌رگ دزه ده‌كه‌نه به‌غدای پایته‌خته‌وه؟\nگه‌ڕانه‌وه بۆ خاڵی سه‌ره‌تا\nپاش 10 ساڵ راگواستنی تایفی جارێكی تر ده‌گه‌ڕێته‌وه بۆ به‌غدا


سەدر دوو ڕێگای لەبەردەمە\nتوێژەری پێشكەوتووی پەیمانگای كارنیگی ئەمەریكی حارس حەسەن هۆشداری دەداتە نوێنەرانی دەرچووی خۆپیشاندەرانی بەغدا وریابن وەك بزوتنەوەی گۆڕان نەچنە دەسەڵات و سووربن لەسەر چاكسازی ئەگینا چارەنووسیان پووكانەوە دەبێت.\nحارس حەسەن كە توێژەرێكی عێراقی نیشتەجێی ئەمەریكایە و كار بۆ ژمارەیەك ناوەندی بیانی دەكات، لە شیكارێكدا كە "ناس كورد" بینیویەتی (12ی تشرینی یەكەمی 2021) دەڵێت پاش دەركەوتنی ئەنجامەكان سەدر دوو ڕێگای لەبەردەمدایە كە یان بەرەنگاربوونەوەی گوشارەكان و دروستكردنی حكومەتی زۆرینەیە لە هەندێك هێزە سەرەكییە براوەكان یان بەش بەشێنەكەی جاران لەگەڵ هەندێك گۆڕانكاریی بچوك لە دابەشكاری پۆستەكان.\nلەبارەی خۆپیشاندەرانی تشرینەوە كە ژمارەیەك نوێنەریان گەشتووەتە پەرلەمان، چارەنوسی بزوتنەوەی گۆڕانیان بیر دەخاتەوە كە چۆن كاتێك لە ئۆپۆزسیۆنەوە چووە دەسەڵات و سەرۆكە كاریزماتیكەكەی كۆچی دوایی كرد بوو بە گەورەترین دۆڕاو لە كوردستان لە دوا هەڵبژاردن.\nحارس حەسەن پێشنیار دەكات سەربەخۆكان و تشرینییەكان فراكسیۆنێكی ئۆپۆزسیۆن پێكبهێنن و نەچنە دەسەڵات لەبری ئەوە پرۆژەیەكی چاكسازی سیاسی دابنێن كە واقیعی بێت و بیر لە هەڵبژاردنی داهاتوو بكەنەوە لە جیاتی ئەوەی پۆست و پارە و چەكیان هەبێت.\nبەگوێرەی ئەنجامە بەراییەكانی هەڵبژاردنی 10ی تشرینی 2021، ڕەوتی سەدر بەژمارەیەكی زۆر كورسی كەوتە پێش ڕكابەرەكانی و هەر لەم پرۆسەیەشدا لیستەی مالیكی كورسییەكانی زیاتر كرد لەجاران لەبەرامبەریشدا كورسییەكانی فەتحی حەشدی شەعبی و لیستەكانی تر بە خێرایی پاشەكشەیان كرد.\nسەدر.. گەورەترین لیست\nلە دوای هەڵبژاردنی پێشوو (2018) ڕەوتی سەدر و شیوعی و مەدەنییەكان پێكەوە 54 كورسییان بەدەستهێنا (سائیرون) بەڵام لە هەڵبژاردنی ئەمجارە سەدر بەتەنها و لەژێر ناوی "الكتلة الصدریة" 73 كورسی مسۆگەر كردووە و بەتەمای 75 كورسیشە لە دوا ئەنجامەكان، بەمەش بەڕێژەیەكی زۆر لەپێش ركابەرەكانییەتی و خۆی بە گەورەترین لیست ناساند. بەر لە هەڵبژاردن و پاش هەڵبژاردنیش سەدر پێداگری لەسەر وەرگرتنی سەرۆكایەتی وەزیران دەكات و لە ئێستاشدا سەرقاڵی ئەوەیە لیژنەی دانوستانكار ڕەوانەی لایەنەكان بكات بۆ سەرۆكایەتیكردنی جموجوڵەكانی پێكهێنانی حكومەت.\nداكشانی بەرچاوی كورسییەكانی حەشد\nلە هەڵبژاردنی پێشوو (2018) هاوپەیمانێتی فەتح بەسەرۆكایەتی هادی عامری و بەشداری بزوتنەوەی عەسایب و ئەنجومەنی باڵا دووەم لیست بوون لەپاش سەدر و 47 كورسییان بەدەستهێنا كە زیاتر بوو لە لیستەكەی عەبادی سەرۆك وەزیران (النصر)، بەڵام لەم هەڵبژاردنە هەمان لیست دووچاری پاشەكشەیەكی گەورە بوویەوە و كورسییەكانی دابەزیوە بۆ 17، ئەمەش سەركردەكانی هاوپەیمانییەكەی دووچاری شۆك و پەرچەكرداری توند كردووە و پێیانوایە ئەوەی ڕوویداوە پلانگێڕییە لەدژیان و ئەنجامەكان ڕەت دەكەنەوە. ئەم ئەنجامە خراپەی حەشد لە كاتێكدا بزوتنەوەی (حقوق) ی حیزبوڵڵا كە چاوەڕوانی 10 كورسی بوو تەنها 1 كورسی بەدەستهێناوە و لیستەكەی فالح فەیازی سەرۆكی حەشد تەنها 4 و بەمەش حەشدەكان نزیك نەبوونەتەوە لەنیوەی كورسییەكانی پێشوویان كە لەپاش شەڕی داعش بەدەستیانهێنا.\nهاوپەیمانێتی دەوڵەتی یاسا كە نوری مالیكی سەرۆكایەتی دەكات ژمارەی كورسییەكانی لە 25 كورسییەوە بەرزكردووەتەوە بۆ 37، لە پێكهاتەی نوێی هاوپەیمانییەكەشدا قەوارەی ئیرادەی حەنان فەتلاوی بەشدارە و بەوپێیەی مالیكی خۆی بە دامەزرێنەری راستەقینەی حەشد دەزانێت هەندێك كەس و لایەن پێیانوایە هادی عامری و قەیس خەزعەلی ناچارن بگەرێنەوە بۆلای، هەندێكیتر ئەمە بەقورس دەزانن لەسەر دڵی ئەوان پاش ئەوەی خولی پێشوو خۆیان مالیكییان بەجێهێشت و بوونە دووەم هێزی ناو پەرلەمان لە پەنا هێزی چەكدارەكانیان. هەر لەم میانەیەشدا مالیكی ئێستا لەهەوڵی كۆكردنەوەی زۆرترین لیست و كورسیدایە بۆ دروستكردنی هاوپەیمانییەك بتوانێت پێش سەدرییەكان بكەوێت بەهۆیەوە كە ركابەری تەقلیدی و نەیاری سەرسەختی یەكترن.\nشۆكی حەكیم و عەبادی\nیەكێكیتر لە ئەنجامە چاوەڕواننەكراوەكانی ئەم هەڵبژاردنە پاشەكشەی زۆری حەكیم و عەلاوییە بۆ (هێزەكانی دەوڵەت) بۆ 4 كورسی لە كاتێكدا كورسی كۆكراوەی هەردوولا بەجیا دەوروبەری 60 بووە. ئەم دوو هێزە لەسەر میانڕەوەكانی شیعە ئەژمارن و لەنێوان سەدر و حەشدی شەعبیدا بوون، بەڵام بەهۆی ئەنجامە خراپەكانەوە چوونەتە دەرەوەی ركابەرییەكانی دروستكردنی حكومەت.\nخۆپیشاندەران و سەربەخۆكان\nهەر لەم هەڵبژاردنەی دوایی ژمارەیەكی زۆر هێزی خۆپیشاندەر و سەربەخۆ لە پارێزگاكانی ناوەڕاست و باشوور بوونەتە خاوەنی كورسی پەرلەمان، لە نەجەف 5 كورسی بەر خۆپیشاندەران و سەربەخۆكان كەوتووە لە هەندێ پارێزگای تری باشور 10 كورسی و لە تێكڕای شار و بازنەكانی عێراقیش چەند سەربەخۆ و كورسییەك بەر ئەو هێزانە كەوتووە كە لەدەرەوەی حیزبە گەورەكان كێبەركێیان كردووە، ئەمەش یەكەم دەرفەت و ئەزموونە لەپاش چوار خولی پەرلەمان.\nئەنجامێكی چاوەڕوانكراو لە سوننەكان\nلە شەقامی عەرەبی سوننە و لە شار و بازنەكانیان ركابەری سەخت لەنێوان بەرەكەی محەمەد حەلبوسی سەرۆكی پەرلەمان و هاوپەیمانێتی عەزمی خەمیس خەنجەردا بوو، بەگوێرەی ئەنجامەكان حەلبوسی كە سەرۆكایەتی پەرلەمانی بەدەستە و لە بەغدا و ئەنبار و پارێزگاكانی تر پێگەی هەیە بە 43 كورسی دوو هێندە زیاتری بەرەی خەنجەری بەدەستهێنا كە 20 كورسییە. لە پەنا ئەم دوو بەرەیەشدا هەندێ وردە هێزی سوننە لە سەلاحەدین و نەینەوا كورسییان بردووە بەمەش قەبارەی سوننەكان نزیك بووەتەوە لە ئاستی چاوەڕوانكراوی خۆیان كە دەوروبەری 70 كورسییە.


له چه‌ند هه‌فته‌ی داهاتوودا هێزه زه‌مینییه‌كانمان له سووریا دەكشێنینه‌وه\n15:41 PM IRAQ\nئەردۆغان: لەڕێگای ئۆپەراسیۆنە سەربازییەکانمانەوە توانیومانە كۆتایی بە راڕەوی تیرۆریستی بهێنین\nبەبێ هەڵکردنی گڵۆپی سەوز لەلایەن ئەمریکاوە، تورکیا هێرش ناکاتە سەر کوردستانی سووریا\nدانووستان لەنێوان ENKS و PYD درێژەی هەیە/ هێشتا نەگەیشتووینەتە میکانیزمێک بۆ ئیدارە کردنی هاوبەش\nبه په‌له |◀ ئەردۆغان: لەڕێگای ئۆپەراسیۆنە سەربازییەکانمانەوە توانیومانە كۆتایی بە راڕەوی تیرۆریستی بهێنین\nMONDAY, 11 FEBRUARY 2019 - 12:55\nفه‌رمانده‌ی ناوه‌ندیی هێزه‌كانی ئه‌مریكا:\nبەشی جیهان- فه‌رمانده‌ی ناوه‌ندیی هێزه‌كانی ئه‌مریكا ڕایگەیاند: ئه‌گه‌ری ئه‌وه هه‌یه ئەمریکا له چه‌ند هه‌فته‌ی داهاتوودا هێزه زه‌مینییه‌كانی له سووریا بكشێنێته‌وه.\nبەپێی هەواڵی کوردپرێس، دۆناڵد ترەمپ، سەرۆک کۆماری ئەمریکا ڕۆژی 19ی دیسمبێری 2019 لە هەواڵێکی چاوەڕواننەکراودا ڕایگەیاند 2000 هێزی وڵاتەکەی لە سووریا دەکشێنەوە.\nهەواڵدەریی ڕۆیتێرز ئه‌مڕۆ دووشه‌ممه ڕایگەیاند: جه‌نه‌راڵ ڤۆتێل  فه‌رمانده‌ی ناوه‌ندیی هێزه‌كانی ئه‌مریكا بە هەواڵنێرانی وتووە: "هێزه‌كانمان له رووی ژماره‌وه جێگیرن و گۆڕانكاریێکی ئه‌وتۆیان به‌سه‌ردا نایه‌ت بۆ به‌ره‌نگابوونه‌وه‌ی مه‌ترسییه‌كانی داعش".\nده‌رباره‌ی ئه‌وه‌ی كه ئەمریکا ئه‌و هێزانه ده‌باته عێراق كه له سووریا ده‌یانكشێنێته‌وه، جه‌نه‌راڵ ڤۆتێل گوتوویه‌تی: "پێموانییه ویلایه‌ته یه‌كگتووه‌كان به‌شێوه‌یێكی فراوان ژماره‌ی هێزه‌كانی له عێراق زیاد بكات".\nهه‌روه‌ها گوتوویه‌تی: "ئه‌گه‌ری ئه‌وه هه‌یه ئەمریکا له چه‌ند هه‌فته‌ی داهاتوودا هێزه زه‌مینییه‌كانی له سووریا بكشێنێته‌وه هه‌ر وه‌ک چۆن دۆناڵد تره‌مپ فه‌رمانی داوه".\nڤۆتێل كه سه‌په‌رشتیی هێزه‌كانی ئەمریکا ده‌كات له رۆژهه‌ڵاتی ناوه‌ڕاست، ئاماژه‌ی به‌وه‌كردووه كه "كاتی كشانه‌وه‌ی ته‌واوه‌تی له سووریا په‌یوه‌سته به ره‌وشی وڵاته‌كه، چوونكه شه‌ڕڤانه‌كانی سووریای دیموكراتی كه واشنتن پاڵپشتیان ده‌كات، ده‌ستیان به دوا هێرش بۆ سه‌ر مۆڵگه‌كانی داعش كردووه له نزیک سنووره‌كانی عێراق".\nڤۆتێل به‌و رۆژنامه‌وانانه‌ی گوتووه كه له گه‌شته‌كه‌یدا بۆ رۆژهه‌ڵاتی ناوه‌ڕاست یاوه‌ریی ده‌كه‌ن "ئه‌وه‌ی په‌یوه‌سته به كشانه‌وه، پێموایه ئێمه له‌سه‌ر ئاراسته‌یێكی راستین، گواستنه‌وه‌ی كه‌سه‌كانیش ئاسانتره له گواستنه‌وه‌ی كه‌لوپه‌ل و چه‌ک و ته‌قه‌مه‌نییه‌كان، هه‌ر بۆیه ده‌ستمان به گواستنه‌وه‌ی ئه‌و كه‌ره‌سته سه‌ربازییانه كردووه كه پێویستمان پێی نییه له سووریا.\nئەندامی کۆمیتەی ناوەندیی پارتی دیموکراتی کوردی سووریا (الپارتی) تایبەت بۆ کوردپرێس:\nئەندامی کۆمیتەی ناوەندیی پارتی دیموکراتی کوردستانی سووریا تایبەت بۆ کوردپرێس:\nڕێبەری باڵای ئێران: مونافیسەکردن خەڵک ئیزعاج دەکات/ بەرانبەر بە دوژمنانی گەل یەکدەنگ بن


ریاڵ مه‌درید له فرۆشتنی پێنج یاریزاندا 134 ملیۆن یۆرۆی ده‌ستكه‌وتووه\nیانه‌ی ریاڵ مه‌درید ژماره‌یه‌كی نوێی پێوانه‌یی تۆمار كرد به‌ڵام ئه‌مجاره له فرۆشتنی یاریزانان و ده‌ستكه‌وتنی بڕه‌پاره‌دا.\nسایتی بێرنابیۆ بڵاویكردۆته‌وه، یانه‌ی ریاڵ مه‌درید له كاتی گواستنه‌وه‌ی هاوینه‌ی یاریزاناندا پێنج یاریزانی فرۆشتووه‌و ژماره‌یه‌كی پێوانه‌یشی له فرۆشتنی یاریزانان و ده‌ستكه‌وتنی بڕه‌پاره‌دا تۆماركردووه.\nسایته‌كه ئاماژه‌ی به‌وه‌كردووه، ریاڵ مه‌درید له فرۆشتنی ئه‌لڤارۆ مۆراتا و جه‌یمس رۆدریگێز و دانیلۆ و ماریانۆ دیاز و دیگۆ لۆرێنتیدا بڕی 134 ملیۆن یۆرۆی ده‌ستكه‌وتووه، ئه‌و ژماره‌یه‌ش به پێوانه‌یی داده‌نرێت چونكه تا ئێستا هیچ یانه‌یه‌ك نه‌یتوانیوه له گواستنه‌وه‌یه‌كدا ئه‌و بڕه پاره‌یه‌ی ده‌ستبكه‌وێت.\nیانه‌ی ریاڵ مه‌درید پێشتر و له ساڵی 2013 دا به ده‌ستكه‌وتنی 113 ملیۆن یۆرۆ ژماره‌ی پێوانه‌یی تۆماركرد، ئه‌ویش دوای ئه‌وه‌ی ده‌ستبه‌رداری هه‌یه‌ك له ئۆزێل و هیگواین و كالیخۆن و پیدرۆ لیۆن و رائول ئه‌لبیۆل بوو.


خستنه خواره‌وه‌ی ته‌ياره رووسيه‌گه له‌ڕوی ئابووريه‌و مانای چه‌س؟ – Rojapp\nHome/هەواڵنێرەکان/خستنه خواره‌وه‌ی ته‌ياره رووسيه‌گه له‌ڕوی ئابووريه‌و مانای چه‌س؟\nخستنه خواره‌وه‌ی ته‌ياره رووسيه‌گه له‌ڕوی ئابووريه‌و مانای چه‌س؟\nHooshyar تشرینی دووه‌م 26, 2015\tهەواڵنێرەکان Leave a comment 35 Views\nفلاديمێر بۆتين خستنه خواره‌وه‌ی ته‌ياره‌ی رووسی سو – ٢٤ له سوريا وه ده‌سوه‌شاننيگ له پشته‌و له‌لايه‌ن پشتگير و لايه‌نگره‌يل ترۆره‌و تاريف كرد ك ئاماژه‌يگه وه برين په‌يوه‌نديه‌يل ئابووری ناونی روسياو توركيا، ك يه‌يش وه ته‌نيا كاريگه‌ری خراو نه‌يريد له‌بان ئه‌و په‌يوه‌نديه‌يله له ئاينده، به‌ڵكوو ئاشكراس ك مه‌سه‌له‌ی گه‌شتيارييش ئه‌كه‌فێده مه‌ترسی وه‌تايبه‌ت دويای وشداريداين ده‌سڵاته‌يل رووسی له مه‌سه‌له‌ی قه‌يه‌غكردن گه‌شت رووس وه‌ره‌و توركيا، ك له‌ی باوه‌تيشه‌و دو سه‌رچه‌وه له حكمه‌ت رووسی باس له‌وه كردن ئی كاره له ئاست سه‌رۆكايه‌تی رووسی باس كرياگه.\nوه‌لێ ديمتری ميدفيديف سه‌رۆك وه‌زيره‌يل رووسی ئاشكرای ئه‌وه كرد ك خستنه خواره‌وی ته‌ياره‌ی وڵاته‌گه‌ی له‌لايه‌ن توركياوه ئه‌دێده هووكار نه‌مه‌ندن بڕيگ پرووژه‌يل هاوبه‌ش ناونی هه‌ردوگ وڵات و ئاماژه وه‌يه‌يش دا ك كومپانيايه‌يل توركی به‌شه‌يل خوه‌يان زه‌ره‌د ئه‌كه‌ن له بازاڕه‌يل رووسی.\nئی مه‌سه‌له ئه‌دێده هووكار زه‌ره‌د داين نزيكه‌ی ٤٤ مليار دۆلار، چوينكه بر ئاڵشت و ئوڵشت بازرگانی ناونيان ره‌سيه‌سه فيشتر له ٣٠ مليار دۆلار ساڵانه و بڕ وه‌به‌رهاوردن كه‌ڵه‌كه كرياگيش ئه‌چێده بانی وه فيشتر له ٢ مليار دۆلار.\nتوركيا وه يه‌كيگ له گه‌وراترين په‌نجه‌مين شه‌ريك بازرگانی روسيا شماريه‌ێد وه به‌ش ٤.٦% له جه‌م بازرگانی ده‌ره‌كی رووسی، يه‌يش وه گووره‌ی ئاماره‌يل ئداره‌ی گومرگه‌يل رووسی ئه‌را ماوه‌ی ناونی يه‌ناير/ كانوون دويه‌م و سپته‌مبه‌ر/ ئه‌يلوول گوزه‌يشت ئمساڵ، ك توركيا دويای چين و ئه‌ڵمانياو هۆڵه‌نداو ئيتاڵيا ئه‌ياد.\nئالشت وئوڵشت بازرگانی ناونی مۆسكۆ و ئه‌نقه‌ره له ساڵ گوزه‌يشت ره‌سيه ٣١ مليار دۆلار، له ٩ مانگ گوزه‌يشت ئمساڵيش ره‌سيه ١٨.١% مليار دۆلار، ك ١٥ ملياری كلكرده‌ی روسياس ئه‌را توركيا ك داهات وزه‌ی به‌ش شير له‌تی پيك ئه‌يه‌رێد و روسيايش فيشتر له نيمه‌ی هه‌وه‌جه‌يل غاز له توركيا دابين كردگه.\nئمجا ئه‌گه‌ر وه ته‌مامی ته‌ماشا بكه‌يم دوينيم ك بازرگانی خزمه‌تگوزاريه‌يل گشتی(كاڵاو خزمه‌ت) له‌ساڵ ٢٠١٤ ره‌سيه نزيكه‌ی ٤٤ مليار دۆلار.\nله‌وه‌خت سه‌ردان ره‌جه‌ب ته‌يب ئه‌ردوغان سه‌رۆك توركييش ئه‌را روسيا وه‌رجه ماوه‌يگ، جه‌خت له‌وه كرد ك ئه‌نقه‌ره و مۆسكۆ هه‌وڵ زيايكردن ئاست ئاڵشت وئوڵشت بازرگانی ناونيان ئه‌يه‌ن ك ئه‌را ساڵ ٢٠٢٣ ئه‌ڕه‌سێده ١٠٠ مليار دۆلار، وه‌لێ ئی ئامانجه ده‌رنه‌كه‌فت ئه‌ويش دويای ئه‌وه‌ك توركيا ره‌تيه‌و كرد بچێده ناو ده‌وڵه‌ته‌يل خوه‌رئاوا.\nئيسه‌يش گه‌ورا كومپانيايه‌يل رووسی له فرووشتن تكت گه‌شته‌يل گه‌شتياری ئه‌را توركيا وسيان، ئه‌ويش دويای رينمايی يه‌كێتی گه‌شتياری رووسی ئه‌و كومپانيايه‌يله ئه‌و برياره دان ك گه‌شته‌ليان بووسنن ئه‌را توركيا، ك يه‌يش زه‌ره‌د گه‌ورايگ ئه‌ياد له ئه‌نقه‌ره، يه‌يش له‌وه‌ختيگ ك گه‌شتياری له توركيا يه‌كيگه له ستوينه‌يل ئابووری ك ملياره‌ها دۆلار داهاتيه ئه‌را وڵاته‌گه.\nله ساڵ ٢٠١٤ شماره‌ی ئه‌و گه‌شتيار رووسيه ك روی له توركيا كردن ره‌سيه نزيكه‌ی ٤.٣٨ مليۆن كه‌س، ئه‌ويش له جه‌م ٤٢ مليۆن گه‌شتيار ك نزيكه‌ی ٣٦ مليار دۆلار بردنه بان ئابووری توركی.\nئه‌گه‌ريش ته‌ماشا بكه‌يم دوينيم ك گه‌شتياره‌يل رووس ئه‌را توركيا له پله‌ی دويه‌م ئه‌ياد دويای ئه‌ڵمانيا ك پاره‌كه نزيكه‌ی ٥.٤ مليۆن گه‌شتيار كلكرد.\nئايا ويستگه‌ی “ئه‌ك كويو” ئه‌تۆمی ئه‌دێده يه‌كه‌م زه‌ره‌د توركيا دويا خستنه خواره‌وی ته‌ياره جه‌نگيه‌گه‌ی رووسی؟\nله‌ی باوه‌تيشه‌و، ديمتری بيسكۆف قسه‌كه‌ر فه‌رمی وه‌ناو سه‌رۆكايه‌تی رووسی وت/ روسيا وه شيوه‌ی پر دقه‌تيگ ته‌ماشای گشت پرووژه‌يل هاوبه‌ش ئه‌كا وه‌ل توركياو له‌وانه‌يش ويستگه‌ی”ئه‌ك كويو” يه‌كه‌م پرووژه‌ی ويستگه‌ی ئه‌تۆمی له توركيا، زه‌مانه‌ت دامه‌زرانن ٤ مه‌فاعل كردگه وه توانای ١٢٠٠ ميگا وات.\nله‌ی لايه‌نيشه‌و، شيه‌وكه‌ره‌يل ئابووری له‌يوا دوينن ك خستنه خواره‌وه‌ی ته‌ياره روسيه‌گه هه‌ڕه‌شه له په‌يوه‌ندی دولايه‌نی هه‌ردوگ وڵات ئه‌كاو چاره‌نويس پرووژه‌ی جيوازكردن غاز رووسی ئه‌را توركيا ناديار ئه‌كا.\nPrevious شه‌ويگ ترسناك له پايته‌خت نوير\nNext له زه‌لگاوه‌يل جبايش چه روی ئه‌ياد؟


19/09/2019 301 جار خوێنراوەتەوە\nوەفدێكی ئەنجومەنی سیاسی و سەركردایەتی كۆمەڵی ئیسلامی بەمەبەستی پیرۆزبایی كردن لەهەڵبژاردنی خانەی ڕاپەڕاندنی بزوتنەوەی گۆڕان سەردانی گردی زەرگەتەی كرد لەسلێمانی و لەلایەن خانەی ڕاپەڕاندن و ڕێكخەری گشتی بزوتنەوەی گۆڕانەوە پێشوازیان لێ كرا.\nدوابەدوای كۆبوونەوەكە كۆمەڵی ئیسلامی ڕایگەیاند "سەردانەكەیان بۆلای گۆڕان تەنها بەمەبەستی پیرۆزبایی كردن بووە لەدوای هەڵبژاردنەوەی خانەی ڕاپەڕاندن و هیوای بەردەوامی خزمەتكردنیان بۆ بزوتنەوەی گۆڕان خواست و دڵنیایی بەردەوامی پەیوەندی دۆستانەیان بۆ یەكدی دۆپاتكردنەوە".\nلای خۆشیانەوە بزوتنەوەی گۆڕان ڕایانگەیاند" پەیوەندی ئەوان لەگەڵ كۆمەڵی ئیسلامی هەر لەسەرەتای دروست بوونی بزوتنەوەكەوە بەردەوامەو بوونی ئەوان لەحكومەت و كۆمەڵی ئیسلامی لەدەرەوەی حكومەت كاری نەكردۆتە سەر ساردبوونەوەی پەیوەندیە سیاسیەكانی نێوانیان و هەردوولا یەك ئامانجیان هەیە كەئەویش خزمەتكرنەوە بەخەڵك و بەرژەوەندیەكانی هاوڵاتیان"


ڤایرۆسی ئێچ ئای ڤی/ئایدز\nد, كۆیار شێركۆ\nئایدز كە كورتكراوەی ئەكوایەرد ئیمیونۆدیفشنسی سیندرەمە، نەخۆشییەكی درێژخایەنی مەترسیدارە كە بە هۆی ڤایرۆسی ئێچ ئای ڤییەوە توشی مرۆڤ دەبێت. ئەم ڤایرۆسە لە ڕێی لاوازكردنی سیستمی بەرگری لەشەوە كاریگەری وا دەكات جەستە نەتوانێت وەك پێشتر بەرگەی ئیلتیهاب و نەخۆشی بگرێت.\nئێچ ئای ڤی یەكێكە لەو ڤایرۆسانەی لە ڕێگەی چالاكی سێكسی و خوێنی توشبووەوە دەگوازرێتەوە، ئەشكرێ لە كاتی حەملا، لە دایكەوە بۆ مناڵ بگوازرێتەوە. ڤایرۆسەكە چەندین ساڵی پێویستە تا بگاتە خاڵێك كە نەخۆش توشی ئایدز بكات. له ئێستادا هیچ چارەسەرێك بۆ ئایدز نییە بەڵام چەند دەرمانێك بە شێوەیەكی بەرچاو بەرەوپێشچوونی نەخۆشییەكە خاو بكەنەوە. ئەم دەرمانانە بوونەتە هۆی ئەوەی ڕێژەی مردن بە هۆی ئایدزەوە لە وڵاتە پێشكەوتووەكان بە شێوەیەكی بەرچاو كەم ببێتەوە.\nنیشانەكانی ئێچ ئای ڤی/ئایدز دابەش دەكرێن بە پێی قۆناغی نەخۆشییەكە، سەرەتا پاش ئەوەی ڤایرۆسەكە دەچێتە جەستەوە، لە ماوەی 2-4 هەفتەی سەرەتادا، نەخۆش چەند نیشانەیەكی سوكی دەبێت لە شێوەی پەتای وەرزیدا، وەك سەرئێشە، تا، ئازاری ماسولكە، ئازاری قورگ، گەورەبوونی لیمفەكان، ئارەق كردنەوەی شەوان سكچون و لە هەندێك حاڵەتیشدا لە دەستدانی كێش. ئەم نیشانانە دەكرێت ئەوەندە سوك بن نەخۆش هەر هەستیشی پێنەكات. هەرچەندە دەشكرێت كە ژمارەی ڤایرۆسەكە لە خوێندا هەر لە سەرەتاوە زۆر بێت و ئاسانتر بە جەستەدا بڵاو ببێتەوە.\nلە قۆناغی دووەمی نەخۆشییەكەدا، ڤایرۆسەكە هێشتا لە خوێن و خرۆكە سپییەكاندایە. بەڵام ڕەنگە نەخۆش دیسان هیچ نیشانەیەكی نەبێت. ئەم قۆناغە ڕەنگە چەندین ساڵ بخایەنێت گەر نەخۆش دەرمانی دژە ڤایرۆس وەرنەگرێت. لە كەسێكیشەوە بۆ كەسێكی تر ماوەی ئەم قۆناغە دەگۆڕێت.\nقۆناغی سێیەم، كە قۆناغی دەركەوتنی نیشانەكانە، ڤایرۆسەكە لە جەستەدا زیاتر بڵاو بووەتەوە و كاری كردووەتە سەر سیستمی بەرگری لەش. نیشانەكانی ئەم قۆناغە بریتین لە تا، شەكەتی، ئاوساوی لیمفەكان، سكچوون، لە دەستدانی كێش، ئیلتیهابی سییەكان.\nقۆناغی دواتر ئەو قۆناغەیە كە پێی دەوترێت ئایدز. ، توێژینەوەكانی ویلایەتە یەكگرتووەكانی ئەمریكا ئەوە دەردەخەن كە بە هۆی ئەو دەرمانە دژە ڤایرۆسانەی ئەمڕۆ بەردەستن، زۆرینەی نەخۆشەكان به توشی ئایدز نابن بە هۆی ڤایرۆسی ئێچ ئایڤییەوە. بەڵام گەر نەخۆش دەرمانەكان بەكار نەهێنێت، بە شێوەیەكی ئاسایی ڤایرۆسەكە لە ماوەی 8-10 ساڵدا كەسی توشبوو توشی ئایدز دەكات. هەركەسێكیش توشی ئایدز ببێت، مانای ئەوەیە سیستمی بەرگری لەشی بە تەواوی لاواز بووە و ئەو نەخۆشییانەی پێشتر كاریگەرییان لەسەر جەستە دروست نەكردووە، لەمەودوا كەسەكە نەخۆش ئەخەن. نیشانەكانی ئەم قۆناغەش بریتین لە، ئارەق كردنەوە، لەرز و تا، سكچونی درێژخایەن، برینی سەر زمان و ناو دەم، شەكەتی و لاوازی بەردەوام، لە دەستدانی كێش.\nگەر نەخۆش گومانی هەبوو لەوەی كە ڕەنگە هەڵگری ئێچ ئای ڤییە، یان نیشانەكانی تێدا دەركەوت پاش وەرگرتنی خوێن یان چالاكی سێكسی، پێویستە سەردانی پزیشك بكات تا بوون یا نەبوونی نەخۆشییەكە پشتڕاست بكاتەوە و گەر پێویست بكات لە قۆناغەكانی سەرەتادا دەست بە چارەسەر بكرێت.


نووچە نێت | ڕاستگۆیی بێ لایەنی| کێ سیاسەتی دەرەوە کۆنتڕۆڵ دەکات؟ خامنەیی ڕاست دەکات یان زەریف؟\nMay 2021 10 - 15:06:08\nمحه‌مه‌د جەواد زەریف\n"سیاسەتی دەرەوە لە هیچ شوێنێکی جیهاندا لە وەزارەتی دەرەوە دیاری ناکرێ. بەڵکو لە لایەن بەرپرسانی باڵاتر لە وەزارەتی دەرەوە دیاری دەکرێ. واتە ئەو کارەی کە لە ئەنجومەنی ئاسایشی نیشتمانیی ئەنجام دەبێت، هەڵبەت وەزارەتی دەرەوەیش ڕۆڵی تێدا هەیە بەڵام بەو جۆرە نییە کە بڕیاردان لە دەستی وەزارەتی دەرەوەدا بێت. وەزارەتی دەرەوە جێبەجێکارە. سیاسەتەکانی دەرەوە لە لایەن هەموو بەرپرسانی ئەنجومەنی ئاسایشی نیشتمانییەوە دیاری دەکرێن و پێویستە وەزارەتی دەرەوە بە شێوازی تایبەت بە خۆی جێبەجێیان بکات و بەرەو پێشەوەیان ببات".\nئەوەی سەرەوە دوایین لێدوانەکانی ڕابەری ئێرانە کە وەک ڕەخنەیه‌کە لە قسەکانی محه‌مه‌د جەواد زەریف لە فایلە دەنگییەکەدا کە سەبارەت بە ڕۆڵ و پێگەی سیاسەتی دەرەوە لە کۆماری ئیسلامی قسەی کردبوو.\nسیاسەتی دەرەوە چۆن دادەڕێژرێت؟\nلە بنەڕەتدا سیاسەتی دەرەوەی سیستەمێکی سیاسیی چ پێگەیەکی هەیە و ئەو ناوەند و دامەزراوانە کە دیاری دەکەن، کامانەن؟\nبیرمەندانی زانستە سیاسییەکان دەڵێن سیاسەتی دەرەوە، درێژەی سیاسەتی ناوخۆیە. ئەوە بۆچوونێکی قەبووڵکراوە کە لەنێوان بیرمەندانی ئەو بوارەدا کۆدەنگی ڕێژەیی لە بارەیەوە هەیە.\nقاسم سلێمانى به به‌رپرسێكى ئه‌مریكا ده‌ڵى:\nمن سیاسه‌تى ده‌ره‌وه‌ى ئێران داده‌ڕێژم\nئەو بۆچوونە بەو واتایە دێت کە تێکەڵاویه‌ک لە فاکتەرە جۆراوجۆرەکان لە شانۆی ناوخۆیدا، سیاسەتی دەرەوەی سیستەمێکی سیاسیی ڕێکدەخەن. هەڵبەت ئەو فاکتەرە جیاوازانە، لە سیستەمە سیاسییە جیاوازەکاندا پشک و قەبارەی جیاوازیان هەیە. واتە لە ڕژێمە ملهۆڕ و تۆتالیتەرەکاندا ڕێژەی دەسەڵاتی بەرپرسانی باڵا، بە شێوەیەکی بەرفراوان لە هەموو ئەو گرووپ و کەسایەتیانە کە لەو سیستەمەدا هەن و چالاکی دەکەن، زیاترە.\nهەرچەندە بە شیوەیەکی کلاسیک سەبارەت بەو فاکتەرە کاریگەرانە کە لەسەر پرۆسەی بڕیاردان لە سیاسەتی دەرەوەدا بە شێوەیەکی تایبەت جەخت لەسەر ڕۆڵی سەرکردەکان دەکرێتەوە، بەڵام لەو چەند دەیەی دواییدا و بە لەبەرچاوگرتنی پەرەسەندنی دیموکراسی، ڕوانگە دامەزراوەییەکانیش بەوە زیاد کراون.\nبەو جۆرەی گراهام ئالیسۆن بیرمەندی زانستە سیاسییەکان و مامۆستای زانکۆی هارڤارد دەربارەی ڕوانگە دامەزراوەییەکان دەڵێت، ئەو بڕیارانەی کە دراون بە دەگمەن وەک بژاردەی سەرکردەکان لێکدەدرێنەوە.\nئەو دامەزراوانە لە دۆخێکی دووفاقە یان دوو ئاراستەیی، واتە هاوکاری بۆ پاراستنی سەروەری سیستەمی سیاسیی، پێشکەشکردنی خزمەتگوزارییەکان و جێبەجێکردنی ئەرکە سرووشتییەکان و پێشبڕکێی و کێبرکێ بۆ پتەوکردنی پێگەی خۆیان لە بەرانبەر دامەزراوەکانی تردان. بۆیە لە وڵاتانی دیموکراتدا جگە لە دامەزراوە حکومییەکان، ئورگانە ناحکومییە مودێرنەکان گرنگییان پێ دەدرێت. لە کاتێکدا کە لە وڵاتە دیکتاتۆرەکاندا ئەوە دامەزراوە نەریتییەکان کە ئەو ڕۆڵە دەگێڕن و لە بنەڕەتدا ڕێگا بە دامەزراندن و بە واتایەکی تر دەسەڵاتگرتنی یەکێتییە پیشەییەکان، ناوەندەکان و دامەزراوە خەڵکی و ناحکومییەکان نادرێت.\nحکومەت وەک گەمەکەری سەرەکی\nخامنه‌یى و زه‌ریف جه‌خت له‌سه‌ر ئه‌وه ده‌كه‌نه‌وه\nكه سیاسه‌تى ده‌ره‌وه به ده‌ست حكومه‌ت نییه\nبەو حاڵەش و سەرەڕای هەبوونی گرووپە ناحکومییەکان لە شانۆی سیاسەتی دەرەوەدا، دەوڵەتی باراک ئۆباما و دەوڵەتی دۆناڵد ترەمپ مەودایەکی وەک زەوی و ئاسمانیان هەبووە. پاساوی ئەو جیاوازییە چییە؟\nبەڵام سەرەڕای ئەوەی گرووپە ناحکومییەکان لەسەر بڕیارەکانی حکومەت کاریگەری دادەنێن، هەم ڕیالیستەکان و هەم کانستراکتیڤیستەکان سەبارەت بەوە هاودەنگن کە ڕۆڵی سەرەکی لە پرۆسەی بڕیارداندا لە ئەستۆی حکومەتە. ئەو حکومەتە هەڵبەت دەتوانێ بکەوێتە ژێر کاریگەری فاکتەرە ناوخۆییەکان بۆ ئەوەی سیاسەتی دەرەوەی فۆرم بگرێت بەڵام دەبێ ئەوە قەبووڵ بکرێت ئەوە بابەتێکی ڕەها نییە.\nبەڵام ئاشکرایە لە سیستەمە سیاسییە ملهۆڕەکان، دیکتاتۆرییەکان و توتالیتەرەکاندا تەنانەت ناوەندە ناوخۆییەکانیش بەشێک لە ناوەندەکانی سەر بە دەسەڵاتن و ئەگەری کاریگەریدانانی گرووپە ناحکومییەکان لە بەراورد لەگەڵ سیستەمێکی سیاسیی دیموکراتدا ئێجگار کەمە.\nسەرەڕای ئەوە هێشتا پێویستە بگەڕێینەوە بۆ خاڵێکی بنەڕەتی و بۆ جیاوازییەکانی نێوان سیستەمە سیاسییە جۆراوجۆرەکان. لە سیستەمێکی داخراو و ملهۆڕی وەک ڕووسیادا، کەسایەتیێک وەک سێرگێی لاڤرۆڤ هەرچەندە لە ڕیزی کەسانی نزیک لە سەرۆک کۆماری ڕووسیا پۆلێنبەندی دەکرێ بەڵام هاوکات لاڤرۆڤ بەو هەموو ئەزموونەوە لە شانۆی دیپلۆماسیدا تا جێگایەک دەستی کراوەیە کە سەرۆک کۆمار ڕێگای پێداوە.\nئەوە لە حاڵێکدایە کە جۆری دەسەڵاتپێدان لە سیستەمە وڵاتانی دیموکراتدا (بۆ نموونە وڵاتانی ئەوروپا) جیاوازە، چونکە لەو وڵاتانەدا شانۆی سیاسەتی دەرەوە تەنیا گۆڕەپانی وەرگرتنی فەرمان لە سەرۆکی حکومەت نییە و دامەزراوە دەرەکییەکان و هەروەها ناوەندە ناوخۆییەکانی وڵات کە زۆربەیان لە بازنەی حکومەت و سەربە دەسەڵات نین دەتوانن بە گرتنەبەری میتۆدە باوەکان داواکاری و خواستەکانیان بەسەر سیستەمی سیاسیدا داسەپێنن.\nئایا وەزارەتی دەرەوە لە داڕشتنی سیاسەتی دەرەوەدا ڕۆڵ نابینێت؟\nدوای ئەو پێشەکییە کە تا ڕادەیەکیش دوورودرێژ بوو، ئێستا با وەڵامی پرسیارە سەرەکییەکە بدەینەوە، ئەویش ئەوەیە کە ئایا لە ڕاستیدا وەزارەتی کاروباری دەرەوە لە هەموو جیهان لە داڕشتنی سیاسەتی دەرەوەی وڵاتاندا هیچ ڕۆڵێک نابینێت؟\nشەهیر شەهید سالس، نووسەری کتێبی "ئێران و ئەمریکا: ڕابردووی شکستخواردو و ڕێگای ئاشتی" لەو بارەوە بە ئاژانسی یورۆنیۆزی فارسی دەڵێت، "جۆری بیرکردنەوەی خامنەیی و ئەوەی بە کردەوە بۆ دیاریکردنی سیاسەتی دەرەوە ئەنجام دەدرێ ڕەخنەی جدی لەسەرە. بۆ نموونە لە ئەمریکای لاتین باڵاترین بەرپرس لە پێگەی ڕاوێژکاری سەرۆک کۆمار لە بواری سیاسەتی دەرەوەدا، وەزیری دەرەوەیە. لە زۆربەی وڵاتانی جیهانیشدا ئەوە میتۆدێکی باوە".\nشەهیر سالس لە درێژەدا دەڵێت: "بەڵام دەسەڵاتی سیاسیی ئێران لەو ڕووەوە نائاساییە. عەلی ئەکبەر ولایەتی، پزیشکی پسپۆڕی منداڵان، لە سیاسەتی دەرەوەدا ڕاوێژکاری خامنەییە. ولایەتی بە نوێنەرایەتی ڕابەری ئێران لەگەڵ پوتین دیدار دەکات و پەیامی پوتین لە لایەن باڵیۆزی ڕووسیاوە لەبری ئەوەی ڕادەستی وەزارەتی دەرەوە بکرێت، ڕادەستی ولایەتی دەکرێت. محەمەد باقر قالیباف پەیامی ڕابەری ئێران دەبات بۆ پوتین لە مۆسکۆ و عەلی لاریجانی بە نوێنەرایەتی ڕابەری ئێران (بۆ ئەوەی بەرپرسانی چین پرسەکە بە گرنگ وەربگرن!) لەگەڵ حکومەتی چین گفتوگۆ دەکات و دەگەنە ڕێککەوتن".\nهەروەها مارک فیتز پاتریک سەرپه‌رشتی پێشووی بەشی ڕێگریکردن لە بڵاوبوونەوەی چەکی ئەتۆمی لە وەزارەتی دەرەوەی ئەمریکا لەگەڵ قسەکانی خامنەیی هاوڕا نییە. فیتزپاتریک بە ئاژانسی هەواڵی یورونیۆز فارسی دەڵێت، "بێ گومان قسەکانی ڕابەری ئێران هەڵەن و ئەوە دەرخەری جۆری تێڕوانینی عەلی خامنەیی بۆ سیاسەتە. لە زۆربەی دەوڵەتەکاندا، چەندین ناوەندی جیاواز لە داڕشتن و ئامادەکردنی سیاسەتی دەرەوەدا ڕۆڵ دەبینن و وەزارەتی دەرەوە دەکرێ یەکێک لەو ناوەندانە بێت. بۆ نموونە وەزارەتی دەرەوەی ئەمریکا ڕۆڵێکی بەرچاوی لەو بوارەدا هەیە".\nئەو دیپلۆماتکارە بە ئەزموونە خانەنشینە ئەمریکییە لە درێژەدا دەڵێت، "بە گشتی حکومەتە ملهۆڕ و داخراوەکان هەموو دەسەڵاتێک بە سەرۆک دەدەن. لە کاتێکدا لە سیستەمە سیاسییە دیموکراتەکاندا ئەو مەیلە هەیە لە مودێلەکانی حوکمڕانی باش کەڵک وەربگیردرێت و لەو ئاراستەیەدا پرۆسەی بڕیاردان بە هاوئاهەنگی نێوان دامودەزگا جیاوازەکان ئەنجام دەدرێت".\nراوێژكارى خامنه‌یى بۆ كاروبارى ده‌ره‌وه\nپسپۆڕییه‌كه‌ى ته‌ندروستى منداڵانه نه‌وه‌ك سیاسه‌تى ده‌ره‌وه\nسیاسەتی دەرەوەی ئێران لە دەستی کێدایە؟\nشەهیر شەهید سالس، شرۆڤەکاری پرسە نێودەوڵەتییەکان لەو بارەوە بە یورۆنیوزی فارسی دەڵێت، لە وڵاتی ئێران قاسم سلێمانی بۆ جەنه‌راڵ دەڤید په‌تریۆس، فەرماندەی ئەو کاتی "سێنتکام" ئەو نامەیە نووسی: " پێویستە لەوە ئاگادار بن کە من، قاسم سلێمانی سیاسەتی ئێران سەبارەت بە عێراق، لوبنان، غەزە و ئەفغانستان کۆنتڕۆڵ دەکەم". لە ڕاستیدا ئەوەی کە سلێمانی بە ئاشکرا خۆی وەک دیاریکەر و کۆنتڕۆڵکەری سیاسەتی دەرەوە لەو ناوچانە دەناسێنێت، هەمان ئەو خاڵانەن کە سەرچاوەی هەموو گرفتاری و دەرگیرییەکانی سیاسەتی دەرەوەی ئێرانن.\nشەهیر سالس لە درێژەی دیمانەکەدا وێرای ئاماژە کردن بەوەی کە ڕابەری ئێران یەکێک لە گەورەترین تایبەتمەندییەکانی سیستەمە دیموکراتییه‌کان پشتگوێ دەخات، بە یورۆنیۆز دەڵێت، "لە دیموکراسییەکاندا، ئەگەرهاتوو ئەو کەسەی کە لە وەک بڕیاردەری سیاسەتی دەرەوە دانراوە، هەڵوێستێک بنوێنێت کە خەڵک تووشی گرفتاری و کێشە بکات، خەڵک دەچنە پای سندووقەکانی دەنگدان و ئەو بڕیاردەرە یان ئەو حزبەی کە ئەو نوێنەرایەتی دەکات لە دەسەڵات وەلا دەنێن. بۆیە جۆرج بۆش و کۆماریخوازەکان کە کارەساتی هێرش بۆ سەر عێراقیان خولقاند جێگای خۆیان دەدەن بە ئۆباما و حزبی دیموکرات، و ترەمپی تاکلایەنگەرا جێگای خۆی دەدات بە بایدنی فرەلایەنگرا. یان تۆنی بلێر، کە هاندەری تێوەگلانی بەریتانیا لە شەڕی عێراق بوو ناچار دەبێت دەست لەکار بکشێتەوە و لە کۆتاییدا حزبی کرێکار کە ئەو نوێنەرایەتی دەکرد جێگای خۆی دەدات بە محافیزەکاران بە ڕابەرایەتی دەیڤید کامرۆن".\nڕوانگە جیاوازەکان لە سیاسەتی دەرەوەی کۆماری ئیسلامیدا\nسەرەڕای ئەوەی باس کرا، لێکۆڵینەوە سەبارەت بە کابینە جیاوازەکانی کۆماری ئیسلامیی لە سەرەتای ڕابەرایەتی خامنەییەوە تا ئێستا، دەرخەری ئەوەیە کە لە پرۆسەی بڕیاردان لە کۆماری ئیسلامیدا چەندین ئاراستەی زۆر جیاواز دەبینرێن. ناکرێت کەسێک سیاسەتی حکومەتی سەید محەمەد خاتەمی لەگەڵ سەردەمی مەحمود ئەحمەدی نژاد بە یەک سیاسەت بزانێت. هەروەها جیاوازی سیاسەتی دەرەوەی حکومەتی حەسەن ڕۆحانی لەگەڵ حکومەتی پێش خۆی، جیاوازییێکە لە ئاسمانەوە تا زەوی.\nئەوە لە کاتێکدایە کە لە هەموو ئەو کابینانەدا ڕابەری ئێران خامنەیی بووە. ئایا ئەوە بەو واتایە دێت کە سیاسەتی دەرەوە لە کۆنتڕۆڵ و دەسەڵاتی ڕابەری ئێراندا نییە؟\nلە میانەی هەڵبژاردنەکانی سەرۆک کۆماریی ساڵی ٢٠١٣، محەمەد باقر قاڵیباف، کە ئێستا سەرۆکی پەرلەمانی ئێرانە و ئەو کات کاندیدی سەرۆک کۆماریی ئەو وڵاتە بوو، لە دیمانەیێکدا لەگەڵ کەناڵی دووی دەنگ و ڕەنگی ئێران گوتی دەسەڵاتی حکومەت لە سیاسەتی دەرەوەدا نزیکەی سیفرە. ئەو ڕوانگەیەی قالیباف کە پێشتر فەرماندەی پۆلیس بووە، بووە هۆی باس و مشتومڕێکی زۆر لە ژینگەی سیاسیی ئێراندا. قاڵیباف لەو بڕوایەدا بوو ئەگەر کەسێک بەڵێن بدات کە دوای سەرکەوتن لە هەڵبژاردنەکاندا، سیاسەتی دەرەوەی کۆماری ئیسلامیی دەگۆڕێت، درۆ دەکات. چونکە لە ڕوانگەی قالیبافەوە کە ئەو کات شارەوانی شاری تاران بوو، شانۆی سیاسەتی دەرەوە لە ناوەندە باڵادەستەکانی سیستەمی سیاسیی ئێراندا پێناسە دەکرێت و دادەڕێژرێت. ئەوە ڕێک هاوچەشنی قسەکانی عەلی خامنەیی ڕابەری ئێرانە کە لەم دواییانەدا لە لێدوانێکی خۆیدا باسى كردووه.\nبەڵام بەو حاڵەش، هەر ئەو ساڵە حەسەن ڕۆحانی وەڵامێکی ئەو قسانەی دابووەوە کە دەتوانێ وێنەیەکی ڕوونتر لە پرۆسەی داڕشتنی سیاسەتی دەرەوەی ئێران بخاتەڕوو. ڕۆحانی گوتبووی: "ئێمە کابینەی زۆرمان لە سیاسەتی دەرەوەی ئێراندا بینیون. لە کاتێکدا کە ڕابەر هەم ئەم ڕابەرە بوو، ئێمە بینیمان سیاسەتی دەرەوەی کابینەکانی بەڕێزان هاشمی، خاتەمی و ئەحمەدینژاد بە تەواوەتی لێک جیاواز بوون".\nئایا زەریف و خامنەیی یەک قسە دەکەن؟\nکەوابوو ئایا لە بنەڕەتدا جیاوازیه‌ک لەنێوان قسەکانی خامنەیی و قسەکانی جەواد زەریفدا هەیە؟ ئایا هەر دووکیان سەبارەت بە مودێلێکی هاوشێوە قسە ناکەن کە تیایدا "وەزارەتی دەرەوە بەرپرسی داڕشتنی سیاسەت لە شانۆی دیپلۆماسیدا نییە؟"\nعەلی واعز، بەرپرسی بەشی ئێران لە گرووپی نێودەوڵەتی قەیران لەو بارەوە بە یورۆنیۆزی فارسی دەڵێت، "هەرچەندە ئەوە ڕاستە کە لە زۆرێک لە وڵاتاندا وەزارەتی دەرەوە ڕۆڵی جێبەجێکاری سیاسەتەکان (نەک بڕیاردان لەو بوارەدا) دەبینێ بەڵام کێشەی سەرەکی ئەوەیە کە ڕابەری کۆماریی ئیسلامیی خۆی لە ڕەخنە سەرەکییەکەی زەریف دەربارەی ناهاوسەنگی نێوان مەیدان و دیپلۆماسی نەدا و باسی لێ نەکرد".\nواعز لە درێژەى قسه‌كانیدا دەڵێت، "بێ گومان وەزارەتی دەرەوە لە زۆربەی وڵاتاندا لە جیاتی ڕووبەڕووبوونەوە لەگەڵ وڵاتانی تر، گرنگی بە پەرەپێدان بە پەیوەندییەکان دەدات و ڕوانگەیێکی تایبەت دەگرێتەبەر و ناوەندە باڵادەستەکان ئەو ڕوانگەیە هاوتەریب لەگەڵ ڕوانگەکانی تر کە لە لایەن ئەکتەرەکانی تر و لەوانە هێزە چەکدارەکان، پێشنیار دەکرێن هەڵدەسەنگێنێت و بڕیاری کۆتایی دەدات. ئەوەی گرنگە هاوسەنگی و هاوئاهەنگی نێوان ناوەندەکانی بڕیاردان و جێبەجێکارە. ڕابەری کۆماری ئیسلامی بە کردەوە ڕەخنەکانی زەریف سەبارەت بە نەبوونی هاوسەنگی و هاوئاهەنگی پیویست لەنێوان ناوەندەکانی سەربازیی و دیپلۆماسی لە ئێراندا پشتڕاست دەکاتەوە".\nئایا وەزیری دەرەوە ڕۆڵێک زیاتر لە جێبەجێکردنی سیاسەتە پەسەندکراوەکان دەگێڕێت؟\nسینا عزدی، لێکۆڵەری پەیوەندییە نێودەوڵەتییەکان لە ئەنجومەنی ئەتلانتیک لەو بارەوە بە یورۆنیۆز دەڵێت، "وەزیری دەرەوە لە هیچ شوێنێکی جیهاندا بەرپرسی داڕشتنی سیاسەت نییە، بەڵکو ئەرکی جێبەجێکردنی سیاسەتەکانی حکومەتی لە ئەستۆیە".\nئەو شارەزایەی پەیوەندییە نێودەوڵەتییەکان لە درێژەدا دەڵێت: "لە مێژووی ئەمریکادا من تەنیا هێنری کسینجەر دەناسم کە لە شانۆی سیاسەتی دەرەوەدا سیاسەتی داڕشتبێت و هۆکارەکەیشی ئەوە بوو کە ڕوانگەی سیاسیی کسینجەر و سەرۆکی ئەوکاتی ئەمریکا واتە ڕیچارد نیکسۆن یەک ئاراستەیان هەبوو".\nعزدی لە درێژەدا دەڵێت: "وەزیری دەرەوە پێڕەوی لە سیاسەتە گشتییەکانی دەسەڵات دەکات. بۆیە ئەو کاتەی زەریف سەردانی ئەمریکای کرد، داواکاریی ئەمریکییەکانی بۆ دیدار لەگەڵ بەرپرسانی ئەو وڵاتە ڕەت کردەوە چونکە [لە لایەن ناوەندە باڵادەستەکانی ئێرانەوە] ڕێگەی ئەو دیدارەی پێ نەدرابوو".\nسەرەڕای ئەوە سەبارەت بە چۆنیەتی کاریگەریدانانی ستراکتۆر[سیستەم] و بکەر [وەزارەتی دەرەوە] لەسەر یەکتری، ئایا دەکرێ بڵێین لە کۆتاییدا بکەر هیچ ڕێگایێکی نییە جگە لە قەبووڵکردنی ئەو سیاسەتانەی کە ستراکتۆر پێی ڕادەگەیێنێت؟\nشەهیر شەهید سالس لەو بارەوە دەڵێت: "خامنەیی لە پێگەی ڕابەرێکی هەتاهەتاییدا هەر جۆرە بڕیارێک کە خۆی پێی خۆشە بۆ سیاسەتی دەرەوە دەیدات و سەرەڕای ئەو گوشارە پڕووکێنەرە کە بە هۆی دەرگیری لەگەڵ ئەمریکا و پێداگری ئێران لەسەر بەرنامەی ئەتۆمی، کەوتووەتە سەر شانی بەشێکی زۆر لە خەڵک، بەڵام هیچ کەس توانای گۆڕینی خامنەیی وەک تاقە بڕیاردەری سیاسەتی دەرەکی نییە".\nسەرەڕای هەموو ئەوانەی ئاماژەیان پێکرا، پێویستە ئەوە قەبووڵ بکرێت کە سەرەکیترین ئەکتەری دیاریکەری سیاسەتی دەرەوە لە سیستەمێکی سیاسیدا سەرۆکی حکومەتە. بۆیە ئەمریکا بە هەموو لۆبییە کاریگەرەکانییەوە لە ڕەوتی داڕشتنی سیاسەتی ناوخۆیی و دەرەوەدا لە سەردەمی دۆناڵد ترەمپدا بڕیار دەدات تەنیا ١٥ هەزار پەنابەر وەربگرێت، بەڵام تەنیا چەند مانگ دوای ئەوە، جۆ بایدن سەرۆکی نوێی ئەو وڵاتە، ئەو سنوورانە دەسڕێتەوە و ئەو ڕێژەیە بەرز دەکاتەوە بۆ ٦٢ هەزار و ٥٠٠ کەس.\nهەر لەو سیستەمە سیاسییەدا سەرۆک کۆمارێک بڕیار دەدات لەگەڵ ئێران لەسەر بەرنامەی ئەتۆمی بگاتە ڕێککەوتن و سەرۆکی داهاتوو لەو ڕێککەوتنە دەچێتە دەرەوە بەڵام هاوکات، هەڵبژاردنێک بەڕێوە دەچێت کە سەرۆکی دژە ڕێککەوتنی ئەتۆمی لە شانۆی دەسەڵات وەلا دەنێت.\nبەرەی ڕیفۆرمخواز لە ئێران: هیچ كاندیدێكمان نییه\nMay 2021 03\nخامنه‌یى پشت له زه‌ریف ده‌كات\nئێران به هه‌وڵى شكستهێنانى تره‌مپ تۆمه‌تبار ده‌كرێت


سەردانی نوێنەرایەتی ئورووپای PAK لە نوێنەرایەتی حکومەتی هەرێمی کوردستان لە ئوتریش | نوێنەرایەتی ئوروپا پارتی ئازادیی کوردستان\nسەردانی نوێنەرایەتی ئورووپای PAK لە نوێنەرایەتی حکومەتی هەرێمی کوردستان لە ئوتریش\nسەعات 10:00 بەیانیی رۆژی دووشەممە 20 سەرماەزی 2718 (10 دێسامبری 2018)، شاندێکی پارتی ئازادیی کوردستان سەردانی نوینەرایەتی هەرێمی کوردستانی لە وڵاتی ئوتریش کرد و لە لایان بەڕێزان دکتۆر مستەفا رەمەزان نوێنەری حکومەتی هەرێمی کوردستان و کاک سامان لەو وڵاتە، پێشوازیی لێکرا.\nلە کۆبوونەوەکەدا باس لە بارودۆخی ناوچەکە بەگشتی وکوردستان بەتایبەتی و دۆزی کورد لە وڵاتی ئوتریش و ئورووپا کرا.\nدوواتر هەردوولا باسیان لە پێویستیی نزکیی هێز و لایەنە کوردستانییەکان لە وڵاتی ئوتریش کرد کە لە ئێستادا هیچ جووڵەیەکی کورد لەم وڵاتە بەشێوەیەکی بەرچاو لە ئارادا نییە. شاندی PAK رۆڵگێڕانی نوێنەرایەتی هەرێمی کوردستانی لەو رووەوە بە پێویست زانی.\nهەروەها دکتۆر مستەفا رەمەزان، باسی لە رۆڵ و کاریگەرهێزە لێهاتووکانی پارتی ئازادیی کوردستان و بەرێز کاک حسەین یەزدانپەنا سەرۆکی PAK، لە شاجەنگی کوردان دژ بە داعش و بەرگریی قارەمانانەیان لە خاک و خەڵکی کوردستان کرد.\nلە لای خۆیەوە شاندی PAK، سوپاسی هەڵوێستی بەڕێزیانی کرد و جارێکی دیکە پێی لەسەر بەردەوامی PAK لە پاراستنی خاک و خەڵکی کوردستان داگرتەوەو بە ئەرکی نەتەوەیی خۆیانی زانی.\nشاندی پارتی ئازادیی کوردستان پێکهاتبوون لە هەڤاڵان ئەفشار ئەقدەسی ئەندامی کۆمیتەی ناوەندیی و بەر پرسی نوێنەرایەتی ئوروپایی PAK، خاتوو مۆنیکا ئەقدەسی ئەندام، ئەفشین ئەقدەسی بەرپرسی کۆمیتەی ئوتریش و فەریبورز حەیدەرئابادی (کرماشانی) ئەندامی مەجلیسی گشتیی PAK.\n21ی سه‌رماوه‌زی 2718\n11ی دیسامبری 2018


ڕابەری پارتی کاری بەڕیتانیا جێرێمی کۆربین\nپارتی کاری بەڕیتانیا ڕایگەیاند هەفتەی داهاتووداوای گفتوگۆیەکی بەپەلە دەکات لە پەرلەمانی بەڕیتانیا لە هەوڵێکدا بۆ ڕێگەگرتن لە سەرۆک وەزیری بەڕیتانیا بۆریس جۆنسن و نەهێڵێت وڵاتەکە بەبێ ڕێکەوتن لە یەکێتی ئەوروپا جیابکاتەوە.\nسەرۆک وەزیری بەڕیتانیا بۆریس جۆنسن بەنیازە بۆ ماوەی مانگێک کاری پەرلەمانی بەڕیتانیا ڕابگرێت تاوەکو بەڕیتانیا بەبێ ڕێکەوتن لە یەکێتی ئەوروپا جیاببێتەوە و پەرلەمانی بەڕیتانیا نەتوانێت ڕێگری لێبکات. ئەم هەنگاوەی جۆنسنیش بووە هۆی توڕەبوونی ئەو پارتانەی کە دژایەتی جیابوونەوەی بەڕیتانیا دەکەن بەبێ ڕێکەوتن.\nڕابەری پارتی کاری ئۆپۆزسیۆنی بەڕیتانیا جێرێمی کۆربین وتی ڕۆژی سێشەممە پشووی هاوینە تەواو دەبێت و پەرلەمان دەست بەکارەکانی دەکاتەوە و پارتەکەی دەست دەکات بە پڕۆسەیەکی یاسایی دژی جیابوونەوەی بەڕیتانیا لە یەکێتی ئەوروپا بەبێ ڕێکەوتن، هەروەها وتی جیابوونەوە بەبێ ڕێکەوتن زیان دەگەیەنێت بە کار و ئابووری وڵاتەکە.\nکۆربین بە ڕۆژنامەنووسانی وت " ئەوەی دەیکەین ئەوەیە هەوڵدەدەین بەشێوەیەکی سیاسی لەڕێی پڕۆسەیەکی پەرلەمانیەوە ڕێگە لە جۆنسن بگرین نەهێڵین بەڕیتانیا بەبێ ڕێکەوتن لە یەکێتی ئەوروپا جیاببێتەوە و هەوڵ دەدەین نەهێڵین لەم ساتە هەستیارەدا پەرلەمان دابخات."\nوتیشی " وڵاتەکە ڕووبەڕووی مەترسی ڕووخان دەبێتەوە لە 31 ی مانگی 10 دا ئەگەر بەبێ ڕێکەوتن جیاببینەوە. دەبێت ئەوە ڕابگرین، ڕۆژی سێشەممەی داهاتوو ئەوە دەکەین."


سلێمانی، دابەشكردنی نەوت دەستپێدەكاتەوە - تۆڕی میدیایی خەڵک\nسلێمانی، دابەشكردنی نەوت دەستپێدەكاتەوە\nبڕیارە ڕۆژی شەممە دابەشكردنی نەوت لە پارێزگای سلێمانی دەستپێبكاتەوە.\nئەمڕۆ بەڕێوەبەرایەتی نەوت و كانزاكانی سلێمانی بڵاویكردەوە، ڕۆژی شەممە ڕێكەوتی 10/4/2021 دابەشكردنی نەوت لە پارێزگای سلێمانی لە مەڵبەندی پێنج دەستپێدەكاتەوە.\nخەڵك- سارا كچە فۆتۆگرافەرێكی شاری سلێمانیەو بە كامێراكەی گەڕەكە كۆنەكان ئەرشیف دەكات و یەكەم كچە فۆتۆگرافەرە ئەو پڕۆژەیەی ڕاگەیاندووە. سارانامۆ…\nخەڵك نوێنەری ڤێنێرنەری سلێمانی لەلیژنەكانی قائیمقامیەتی سلێمانی ڕایدەگەیەنێت، ئەو گۆشتەی لەسەر شەقامەكان دەفرۆشرێت پشكنینی بۆ نەكراوە و شیاوی…\nفێستیڤاڵی كوردستان دەستیپێكرد\n13 ئازار 2021 8.00 pm\nخەڵك فێستیڤاڵێكی 11 ڕۆژی لە پارێزگای سلێمانی كرایەوەو تیایدا دەستكار و بەرهەمی ناوخۆیی ژنانی كورد نمایش دەكرێت.\n18 شوبات 2021 2.45 pm\nخەڵك- قائیمقامی سلێمانی رایدەگەیەنێت لەپێناوی پاراستنی تەندروستی گشتی پێویستە شوێنەكان پابەندی مەرج و رێنماییەكانی…


حوكمی شه‌رعی خواردن و خواردنه‌وه له كاتی بانگی به‌یانی\nله زه‌كاتی فطر (سه‌رفتره) ئایا پاره دروسته؟\nرۆژو و نه‌خۆشیه ده‌رونیه‌كان\nته‌سبیحات پیشه‌ی خواناسانه\nڕۆڵی ئافره‌ت له په‌روه‌رده‌ی نه‌وه‌كان\nمادده هۆشبه‌ره‌كان و چه‌ند هه‌لوه‌سته‌یه‌ك\nمه‌لا محمود محمد مجید\nبه‌رواری دابه‌زاندن: 29/07/2019 : 09:27:43\nبێگومان خودای په‌روه‌ردگار به حیكمه‌ت ودانایی خۆی مرۆڤی له جوانترین شێوه‌و روخسار دروست كردووه و به‌سه‌ر هه‌موو گیانله‌به‌رانی تر گه‌وره‌یی پێبه‌خشیووه عه‌قل وژیری پێداوه تا بتوانێ كائینێكی زۆر سه‌ركه‌وتووبێت.\nهه‌روه‌ها كۆمه‌لێك نیعمه‌تی گه‌وره‌و زۆری له‌گه‌ل كردووه و رێزی لێناوه ،به‌چه‌شنێك نیعمه‌ته‌كانی خودا به‌رامبه‌ر مرۆڤ نایه‌ته ژماردن هه‌روه‌ك له قورئانی پیرۆز هاتووه :( ؤإِن تَعُدُّوا نِعْمَةَ ٱللَّهِ لَا تُحْصُوهَاإِنَّ ٱللَّهَ لَغَفُورٌ رَّحِيمٌ) النحل 18 .\nواته :ئه‌گه‌ر بێن نازو نیعمه‌ته‌كانی خودا بژمێرن بۆتان ناژمێردرێت به‌راستی لێخۆشبوونی زۆره‌و زۆر میهره‌بانه.\nیه‌كێك له‌و نیعمه‌تانه‌ی كه سه‌رچاوه‌ی به‌خته‌وه‌ری مرۆڤه خۆزگه‌و ئاواتی هه‌موو كه‌سێكه نیعمه‌تی :(ئاسایش وئارامی ودلنیایی و سه‌قامگیرییه ) چونكه به‌بێ ئه‌و نیعمه‌ته هیچ كه‌سێك تام وچێژ له ژیان ناكات، هیچ مانایه‌ك بۆ ژیان نامێنێته‌وه،وه هیچ رێز وشكۆیه‌كیش بۆ مرۆڤه‌كان و مرۆڤایه‌تی نامێنێته‌وه ، وه‌هه‌میشه خه‌ون وئامانج وخۆزگه‌ی مرۆڤ وه‌ك په‌ره‌موچێكی سه‌رگه‌ردانی ناو گه‌رده‌لولی لێدێت بێ ئاراسته و ویست و ئامانج و ره‌نج به خه‌سار ده‌بێت.\nبه‌لێ با مرۆڤ خواردن وخواردنه‌وه و هه‌موو شتێكی هه‌بێت ،به‌لام به‌بێ ئاسایش و ئارامی هیچ سودیان لێنابینێت و چێژیان لێناكات هه‌میشه تارمایی نائومێدی وترس و ره‌شبینی ژیانی تال ده‌كات.\nبۆیه حه‌زره‌تی ئیبراهیم باپیره‌ی پێغه‌مبه‌ران له‌كاتی نۆژه‌ن كردنه‌وه‌ی كه‌عبه‌ی مالی خودا پێش ئه‌وه‌ی مه‌ككه ئاوه‌دان بێت ئاوا دوعای كرد:( رَبِّ ٱجْعَلْ هَـذَا بَلَدًا وَامِنًا ؤٱرْزُقْ أَهْلَهُۥ مِنَ ٱلثَّمَرَ‌اتِ) البقره 126.واته :په‌روه‌ردگارم ئه‌م شوێنه بكه به شارێكی پر له ئاسایش و ئارامی وه رزق و رۆزی وجۆره‌ها خواردن ومیوه ببه‌خشه به‌دانیشتوانه‌كه‌ی ،ته‌ماشاكه‌ن ئاسایش وئارمی له‌پێش مال وسه‌روه‌ت و خواردن له خودا داواكرد ؟وه پاشان كه مه‌ككه بوو به‌شار به‌م چه‌شنه دوعای بۆ كردوو فه‌رمووی: (ؤإِذْ قَالَ إِبْرَاهِيمُ رَبِّ اجْعَلْ هَذَا الْبَلَدَ يَ‌مِنًا ؤاجْنُبْنِي ؤبَنِيَّ أَنْ نَعْبُدَ الْأَصْنَامَ) إبراهیم/35 به‌یاد بێنه كاتێك ئیبراهیم نزای كردو پارایه‌وه له‌خودا گوتی په‌روه‌ردگارا هێمنی وئاسایش بكێشه به‌سه‌ر ئه‌م شارو ولاته وه‌خۆم و نه‌وه‌كانیشم له بت په‌رستی بپارێزی ،ئه‌مجاره هێمنی ئاسایشی له پێش عه‌قیده‌و بیروباوه‌ری داوا كرد.\nقورئانی پیرۆز پێمان راده‌گه‌یه‌نێ ئه‌گه‌ر ئاسایش و ئارامی نه‌ما ئیتر زۆربه‌ی شته‌كان له ده‌ست ده‌ده‌ین وبرسێتی ترس وه‌ك تارمایی مرۆڤه‌كان و شار وگوند داده‌پۆشێت وه‌ك له‌م ئایه‌ته:( ضَرَبَ ٱللَّهُ مَثَلًا قَرْيَةً كَانَتْ وَامِنَةً مُّطْمَئِنَّةً يَأْتِيهَا رِزْقُهَا رَغَدًا مِّن كُلِّ مَكَانٍ فَكَفَرَتْ بِأَنْعُمِ ٱللَّهِ فَأَذَ‌اقَهَا ٱللَّهُ لِبَاسَ ٱلْجُوعِ ؤٱلْخَوْفِ بِمَا كَانُوا يَصْنَعُونَ) النحل 112 .واته :خودا نمونه دێنێته‌وه به‌شارێك كه دانیشتوانه‌كه‌ی به هێمنی ئارامی و ئاسوده‌یی ژیانیان ده‌برده‌سه‌ر له‌هه‌موو لایه‌كه‌وه رزق ورۆزی جۆراو جۆریان بۆ ده‌هات له هه‌موو شوێنێك،به‌لام له‌جیاتی سوپاسگوزاری خودا ناشوكرو بێ رێزبوون له‌گه‌ل نیعمه‌ته‌كانی خودا،بۆیه خودا پۆشاكی برسێتی وترسی له‌به‌ر كردن وتالی نه‌داری وترسی پێ چه‌شتن له تۆله‌ی كرده‌وه نابه‌جێیه‌كانیان (كه‌واته هه‌رمرۆڤه به هه‌لس وكه‌وته هه‌له‌كانی خۆشیه‌كان تێك ده‌دات ،ژیان پێچه‌وانه ده‌كاته‌وه) .\nبه‌لێ هه‌ركاتێك ئارامی و سه‌قامگیری نه‌ما برسێتی و نه‌داری و ترس جێگای ده‌گرێته‌وه ،كه‌سه‌رچاوه‌ی هه‌موو گرفت وبه‌د به‌ختیه‌كانن ، به‌راستی له ده‌ست دانی ئاسایش وئارامی هه‌موو شته‌كان ده‌گورێت به‌ره‌و خراپه ..\nبه‌رێزان: ئاسایش وئارامی وسه‌قامگیری ودلنیایی مه‌رجی سه‌ره‌كی ژیانه ،بنه‌مای شارستانییه ،ئامانجی گه‌وره‌ی هه‌موو ئایین و نه‌ته‌وه‌كانه ،وه به‌تایبه‌ت له سێ بوار زۆرگرنگه كه پێغه‌مبه‌ری خودا جه‌ختی له‌سه‌ر كردووه و به نیعمه‌تی هه‌ره‌گه‌وره‌ی داناون كه له‌م فه‌رمووده هاتووه : (مَنْ أصْبَحَ مِنْكُمْ يَ‌مِناً في سربِهِ ، مُعَافَيً في جَسَدِهِ ، عِنْدَهُ قُوتُ يَوْمِهِ ، فَكَأنَّمَا حِيزَتْ لَهُ الدُّنْيَا بِحَذَافِيرِهَا) رواه الترمژی.\nواته :هه‌كه‌سێك رۆژی كرده‌وه له ئاسایش وئارامی له گیانی خۆی خێزانی ،سه‌لامه‌ت بوو جه‌سته‌ی ،وه خۆراكی ئه‌و رۆژه‌ی هه‌بوو ،وه‌ك ئه‌وه وایه دونیا هه‌مووی هی ئه‌و بێت .\nبه‌لێ سێ جۆری ئاسایش وئارامی :(ئاسایشی كۆمه‌لایه‌تی ،ئاسایشی ته‌ندروستی ،ئاسایشی خۆراك ) هه‌ركه‌سێك هه‌ی بێت ئه‌وا پادشایه خاوه‌نی هه‌موو دونیایه .\nئه‌وه‌ی ئێمه لێره باسی ده‌كه‌ین به‌كورتی ئاسایشی كۆمه‌لایه‌تییه : واته :خێزانێك ، كۆمه‌لگایه‌ك ، شارێك ،ولاتێك ، جیهان به‌گشتی له ئارامی وئاسایش و سه‌قامگیری بێت ،دوور له خوێن رشتن و توند و تیژی و تۆقاندن و شه‌ر و ئاژاوه و ماف زه‌وت كردن ، مرۆڤه‌كان هه‌ست به به‌رپرسیاره‌تی و رۆحی برایه‌تی و پێكه‌وه ژیان ده‌كه‌ن گیانی ته‌بایی وهاریكاری لێبورده‌یی په‌یامی هه‌مووانه .\nئه‌و هۆیانه‌و رێگایانه‌ی ده‌توانین به پیاده‌كردنیان ئاسایشی كۆمه‌لایه‌تی به‌دی بێنین ؟؟؟\n1- په‌روه‌رده‌ی نه‌وه‌كان له‌سه‌ر بنه‌مای ره‌وشتی به‌رز وره‌فتاری به‌رز: په‌روه‌رده‌كردنی مندال له‌سه‌ره‌تای ته‌مه‌نی به په‌روه‌رده‌یه‌كی دروست و رواندنی به‌هاجوانه‌كان له ده‌رونی وگۆشكردنی به ره‌وشت وره‌فتاری به‌رز له ژینگه‌یه‌كی ئارام و پر له‌رێز و خۆشه‌ویستی و پێَكه‌وه ژیان بێگومان گره‌نتی به‌خشه كه سایه‌تی ئارام چاك دروست ببێت رقی له شه‌ر و ئاژاوه بێت ،دوور له ده‌مارگیری بێت ،رقی له توندو تیژی بێت به هه‌موو جۆره‌كانی ،باوه‌ری به رای جیاواز هه‌بێت ،ده‌ست درێژی بۆ سه‌ر ماف و ئازادی ئه‌وانی تر نه‌كات .\nئه‌و ئامانجانه‌ش به‌راستی ئه‌و كاته وه‌ك گولی به‌هار له‌ناو خێزان وكۆمه‌لگا جوانی وبۆنی خۆش به هه‌مووان ده‌به‌خشێت،به‌لام ئه‌وه له‌یاد نه‌كه‌ین بۆ ئه‌م مه‌به‌سته پێویستیمان به دایكی دلسۆز و رۆشه‌نبیره ،مامۆستای كارامه‌و مرۆڤ دۆست وپه‌روه‌ردكار ،راگه‌یاندێكی به ویژدان ،كه له په‌روه‌رده گرنگی به هه‌موو لایه‌نه‌كانی مندال بدات له بواری كۆمه‌لایه‌تی وجه‌سته‌یی وده‌رونی و هزری وئایینی .\n2- بلاوكردنه‌وه‌و گرینگی دان به به‌ها جوانه‌كانی مرۆڤایه‌تی به‌تایبه‌ت گیانی لێبورده‌یی و دووركه‌وتنه‌وه له توندو تیژی به هه‌موو چه‌شنه‌كانی : هه‌موو تاكێك و كۆمه‌لگایه‌ك پێویستی به فێر بوونی گیانی لێبورده‌یی هه‌یه ،بۆ ئه‌وه‌ی ناكۆكیه‌كان بچوك ببنه‌وه نه‌مامی خۆشه‌ویستی و پێكه‌وه ژیان بروێت ،ئه‌مه‌ش له‌رێگای په‌روه‌رده‌ی مال و مزگه‌وت و راگه‌یاندن و قوتابخانه ده‌بێت زۆر گرنگی پێ بدرێت له پێناو ژیانێكی ئارام پر له ئاسوده‌یی چین و توێژه‌كان هه‌میشه هه‌ست به‌ئارمی وسه‌لامه‌تی ده‌كه‌ن و ده‌زانن گیان و مال وكه‌رامه‌تیان له هه‌ست و ویژدانی تاكه‌كانی كۆمه‌لگا پارێزراوه ،به متمانه‌وه گوزه‌ران ده‌كه‌ن دوور له دله‌راوكێ و گومانی خراپ.\n3- پته‌وكردنی كردنی په‌یوه‌ندی نێوان خزمان و دراوسێكان ورێزگرتن له‌په‌یوه‌ندیه كۆمه‌لایه‌تییه‌كان : ئایینی ئیسلام ئاینی خۆشه‌ویستی و كۆمه‌لایه‌تییه ،په‌یامی بلاوكردنه‌وه‌ی برایه‌تی وته‌بایی و خۆشه‌ویستی یه ،بۆیه به‌هێز كردنی په‌یوه‌ندی دروست له‌سه‌ر بنه‌مای هاوكاری و خۆشه‌ویستی ئال وگۆری هه‌ست ونه‌سته جوانه‌كان ،زۆر له‌به‌سته‌له‌كی گرفته‌كان ده‌تاوێنته‌وه ،ده‌توانن زیاتر به سه‌ر كێشه‌كان زال ببن ،چونكه زۆربه‌ی كێشه‌كان ،له گه‌ره‌ك و شوێنی كار له گه‌ل دراوسێیه ،وه له‌ناو خێزانیش له نێوان خزمانه، بۆیه رێكخستن و به هێز كردنی په‌یوه‌ندیه جوانه‌كان ،دیسان گه‌ره‌ك و كۆمه‌لگا له كه‌ناری سه‌وزی ئارامی خۆشی له‌نگه‌ر ده‌گرێت و به‌هیچ ره‌شه‌بایه‌ك ئارامیان ئالۆز نابێت.\nله‌كۆتایی ده‌لێم هه‌موو پێشكه‌وتنێك له هه‌ر بوارێكی ژیان پێویستی به ئاسایش وئارامی سه‌قامگیری هه‌یه ، هیچ كاتێك له نا ئارامی مرۆڤ چێژ له‌ژیان ناكات ، هه‌موو شته به نرخ وجوانه‌كان له ژینگه‌ی به ئاژاوه و شه‌رانگێزی و توندو تیژی ناشیرن و نامۆ ده‌بن به‌های ره‌سه‌نایه‌تی له ده‌ست ده‌ده‌ن ....به‌لی بۆ ئاشتی وته‌بایی و خۆشه‌ویستی و پێكه‌وه ژیان ...نا هه‌زار نا بۆ توندو تیژی وترس و تۆقاندن و ده‌مارگیری.\nمه‌حمود محمد مجید- وتار خوێنی مزگه‌وتی كۆمه‌لگای گه‌لاله –سۆران\nژماره‌ی سه‌ردان : 8601728


رێگاي ئێوه خۆڕھه ڵاتي ناوين » بۆ پارتی له‌گه‌ڵ یه‌کێتی رێکه‌وت؟\nپارتی ناچار بوو واژۆی رێکه‌وتنه‌که‌ی له‌گه‌ڵ یه‌کێتی دا کرد؟\nئه وه ی تۆزێک له بیرکردنه وه ی پارتی وردبیته وه ده زانێت ئه م حزبه چۆن هه نگاو ده نێت، بێگومان هه موو لایه ک ده زانن که ئه م ره فتارانه ی پارتی له م گه ڕانه ی دانوستانه کاندا، له سۆنگه ی باوه ڕبونی نه بووه به دیموکراسی و مافی ئه ویتر و شایسته ی جه ماوه ری و هه ڵبژاردن و هاوبه شی و به رێوه بردنی کاروباری حکومه ت و ته ماشاکردنی هاولایه نه کانی خۆی وه ک خاوه ن ماڵ. ئه وه تابه ناو هاوپه یمانی له گه ڵ حزبێکی بچوکی نادیار ده کات که باش ده زانێت به م کرده وه کورتمه ودایه ته نها پاشکۆیه تی تاقه رێگه یه بۆ سیاسه ت و هاوسه نگی مامه ڵه کردنیی له گه ڵ پارتیدا. له لایه کی تره وه له کێبرکێدا بوو بۆ واژۆکردنی رێکه وتن له گه ڵ گۆڕان نه ک له به ر خاتر چاوی کاڵی ئه م حزبه و شایسته کانی هه ڵبژاردن به قه د ئه وه ی ته نها وه ک ته کتیکێک بۆ خۆفه رزکردن و سه پاندنی مه رجه کانی به ناراسته وخۆش بێت به سه ر یه کێتیدا.\nدیاره پارتی له گۆشه نیگای براگه وره یی و حزبی سه رکرده وه نه بێت تا ئێستا ره فتارێکی تری لێده رنه که وتووه و، هه موو شتێکیش ده کات به قوربان به ده ستهێنانی سه پاندنی ناوه ندی بریاری حزبی خۆی و ورده ورده به لاداخستنی لایه نه کان به هه ر شێوه یه ک بێت ئه گه ر به ساخته چێتی ده نگدانیش بووه و دواتر به گفتوگۆی پاش ده رئه نجامه کان ته واوی ده کات و ده گات به ئامانجی تایبه تی خۆی. ئه وه تا به توندی ده ستی گرتووه به سه ر دوو ئامرازی سه ره کی ده سه ڵاتدا بۆ خۆسه پاندن، ئه ویش سه ربازی و داراییه وه ک دوو کۆڵه که ی سه ره کی به رده وامی ده سه ڵاتی بنه ماڵه یی و هیچ پیگه یه کی تری لا گرنگ نیه ، با بۆ ئه وانی تر بێت.\nیاریه که ی پارتی له م گه ڕه دا پیشاندانی نه رمونیانی و رازیبونی زاره کی نه ک بۆ رازیبون به مه رجه کانی به رامبه ر به ڵکو بۆ ملدانی به رامبه ر له رێگه ی مانۆر و یاری دانوستان له نێوان هه ردوو لایه نی بێ ئه زمونی به رامبه ریدا. له رووی جێبه جێ کردنه وه ، دواتر بۆ هه مولایه ک ده رده که وێت که چۆن له نێوان گۆڕان و یه کێتیدا مانۆری خۆی ده کات و کارته کانی زۆرینه ی په رله مانی و هاوپه یوه نده کانی له کۆتای تورکمان مه سیحیه کان واده کات یه کێتی و گۆڕان ناچاربن بۆ رازیبوون به سه رجه م بریاره کانی سه ری ره ش و ئه وه ی له دانوستانه کان وتراوه و رازی بووه ده بنه قسه ی رابردوو، ته نانه ت نه ک وه ک ئێستا هه ر سێ سه رۆکایه تیه که ی به ده سته وه یه له گه ڵ ئه وه ی باری قه زا و داداگاشی زامنکردووه بۆ به رده وامی تاکره وی و هێشتنه وه ی هه ردوو لایه نی سه ره کی بۆ چاوتێبڕین له ده ستی ئه و بۆ به رژه وه ندیه کی بچوکی ته سکیش بێت نه ک وه ک هاوبه ش و هاوده سه ڵات ته ماشایان بکات، رۆژانیش زۆر شتی تر ده رده خات که پارتی تاکه نیازی ئه وه یه بۆ چه ندین ساڵی تر به ته نها له ده سه ڵات بمێنێته وه و لاوازکردنی به رامبه ره که ی ده سته به ربکات\nو، ئه و دووبه ره کیه ی هه یه له ناو ده سه ڵاتدا به جوانی ئیستغلال بکات، به مه رامی نه هێشتنی ئۆپۆزسیۆنێکی ئه وتۆ له کوردستاندا. ئه گینا پارتی بۆ پێکهێنانی حکومه ت دوو رێگه ی له به رده مدا بوو؛ یان دوو زۆنی و ده سه لاتی ره های خۆی له یه ک زۆندا یان یه کپارچیه یی کاتی بۆ ئه م خوله ش به نیازی زاڵبونی ده سترۆیشویی خۆی تاوه کو هه ڵبژاردنێکی تر و پێداگری له درێژبونه وه بۆ زۆنه که ی تر” بۆیه ئه مه ی دوایی هه ڵبژارد” ئه مه ش له ده رئه نجامی ململانێی ته سکبینی گۆڕان و یه کێتی بوو که له هه ڵپه کردن له دانوستانی بێ هه ماهه نگی نێوانیان بۆ زوو چونه حکومه ت و کێبرکێ بۆ خۆبۆپێشه وه بردن بۆ پارتی و به شداری حکومه ت بۆ مانه وه له سه ر ساحه ی سیاسی، به تایبه تی گۆڕان که خاوه ن هێز و پاره نیه بۆ درێژه دان به خۆی و نه پوکانه وه ی و ئه و هه ڵه ی گه وره ی له هه ماهه نگی نه کردن له گه ڵ یه کێتی له م گه ڕانه ی دانوستانه کاندا تۆمارکرد و نه خوێندنه وه ی پشتی بۆچونه کانی پارتی بۆ هه مووان ده رخست و ته نها ململانێی له گه ڵ یه کێتی له به رچاو بوو و هیچی تر.\nناچاربونی پارتی بۆ ئه م مامه ڵانه ی له گه ڵ هه ردووحزب به تایبه تی له سۆنگه ی په رۆشی و خه مخۆریه وه نه بووه بۆ باری سیاسی گشتی کوردستان به قه د ئه وه ی له دیدی حزبایه تی ته سکی خۆیه وه بووه ، که ته نها له به شداریکردنی ئه و دوو لایه نه خۆی له ژێر باری که موکورتیه کانی چوار ساڵیداهاتوو و ئه و قه رزه زۆره ی له ژێریدا ده ناڵێنت ده ربخات و ئه و دواکه وتووییه ی به تایبه تی له م زۆنه دا هه یه بیخاته ئه ستۆی هه ردوو حزبی رکابه ر و ده رباری ئێستای پارتی. بۆ ئه وه ی خۆی خاوه نی باشه کان بێت و خراپه کانیش دابه ش بکات به سه ر هه موواندا. ئه گه ر پارتی راست ده کات وه ک ئه وه ی ئیدعای ده کات، با سێکته ری نه وت و گاز و داهاته کان راده ستی یه کێک له و دوو حزبه بکات نه ک هه موو ڕیسه که به ده ست خۆیه وه بێت و ئه وان ته نها کارتۆنی بن و هیچ له پشت په رده ی مامه ڵه کان نه زانن. ئه گه ر راست ده کات با چۆنێتی فرۆشتنی نه وت و داهاته که ی ساڵانی پێشوش به روونی ده ربخات بۆ ئه و دوو حزبه نه ک بۆ خه ڵکیش، نه وه ک ئه وه ی له رێگه ی دیلۆیت که هه مووان ده زانن ته نها قازانجی مادی ئامانجی ئه و کۆمپانیانه یه نه ک دڵسۆزی بۆ خه ڵکی کوردستان و شه فافیه ت. ئینجا باش بینیمان له سه ر که رکوک چی له ئارادایه و ته نها بابه تی گرنگ له گفتوگۆی هه ردوولا نه وته که ی که رکوک و چۆنێتی مامه ڵه کردنی هه ردوولایه له گه ڵ ئه وپرسه دا نه ک خه ڵکی که رکوک و دۆخه ناله باره که ی شاره که . ده ردانی ناراستگۆیی لایه نه کان له گه ڵ یه کدا له مه ودوا ده رده که ون.\nبرچسب ها : pdk , puk , پارتي , رێکه‌وتن , يه‌کێتي